
De  coloniis,  quas  in  Italia  deduxit,  Augustus  ipse  in  indice 
rerum  a  se  gestarum,  quem  monumentum  Ancyranum  nominare 
consuevimus  (c.  28  ed  Th.  Mommsen)  pronuntiavit  haec:  „ Italia 
autem  .  .  .  .  A)  colonias,  quae  vivo  me  celeberrimae  et  frequen- 
tissimae  fuerunt,  duodetriginta  a  me  deductas  habet.  “  Idem 
refert  Suetonius  in  Augusti  vit.  c.  46  Augustum,  nisi  egregie 
fallimur,  secutus2).  Sed  oppidorum,  in  quae  Augustus  milites 
deduxit,  nomina  diserte  neque  ab  Augusto  neque  ab  aliis  ve¬ 
teribus  scriptoribus  commemorantur,  nisi  quod  nunc  hoc,  nunc 
illud  fortuito  invenitur.  Itaque  nobis,  ut  de  his  rebus  iudicare 
possimus,  primum  horum  oppidorum  nomina  eruenda  sunt. 

Quare  primum  perquirendi  sunt  rerum  scriptores,  qui  quam¬ 
quam  perrara,  nonnulla  tamen  de  his  rebus  memoriae  pro¬ 
diderunt,  Vellejus  Tacitus  Suetonius  Appianus  Cassius  Dio; 
deinde  adhibendi  sunt  geographi  Strabo  Pomponius  Mela  Plinius 
Ptolemaeus  liber  coloniarum;  postremo  tituli,  quorum  ad  nos 
memoria  venit. 

Neque  negligendae  sunt  recentiorum  virorum  doctorum, 
qui  de  hac  re  scripserunt,  dissertationes:  Sigonii  in  libro  de 
antiquo  iure  Italiae  p.  221,  Zumptii  de  coloniis  Romanorum 
militaribus  in  commentationibus  epigraphicis  p.  193,  Borghesii 
(opp.  5.  p.  257)  in  disputatione  egregia,  cui  inscribitur  „sulla 
iscrizione  Perugina  della  porta  Marcia44;  Mommsenus  autem  in 
commentario  monumenti  Ancyrani  1.  1.  et  Marquardtius  in 
enchir.  4  p.  450  ita  de  hac  re  egerunt,  ut  magis  agere  vita¬ 
visse  videantur. 

Quorum  neque  Sigonius  neque  Zumptius,  quamquam  summa 
hic  subtilitate,  ille  diligentia  inquisiverunt ,  argumentum  ipsum 

q  „  mi  litum  “  verisimile  supplendum  est. 

2)  ef.  praef.  ad  Suet.  ed.  Roth  p.  XV. 

expedire  potuerant;  neque  Borghesius,  quamquam  optime  etiam 
de  hac  re  ut  semper  iudicavit,  multum  profecisse  existimandus 
est.  Namque  hi  omnes  minoribus  auxiliis,  quam  nos  ad  hoc 
argumentum  tractandum  accesserunt.  Nostra  autem  aetate,  cum 
ex  corporis  inscriptionum  latinaram  voluminibus  undique  nova 
materia  ad  haec  studia  promovenda  adlata  sit,  omnibus  et  scri¬ 
ptorum  et  titulorum  testimoniis  de  quovis  Italiae  oppido  con¬ 
gestis  atque  diiudicatis  haec  quaestio  ipsa  poscit,  ut  denuo 
instituatur. 

Quod  cum  coepissem,  benevolentia  Mommseni  et  Bormanni 
egregia  adiutus  sum;  hic  enim  permisit,  ut  corporis  volumina, 
nonum  et  decimum,  nondum  edita  sed  typis  expressa,  ille  ut 
undecimi  schedas  inspicere  liceret.  Quare  spero  fore,  ut  titulis 
qui  ad  hanc  quaestionem  instituendam  opus  sunt,  usus  sim 
omnibus;  si  nonnullos  vel  graviores  neglexerim,  mea  culpa 
factum  esse  profiteor.  Venia  autem  petenda  est  mihi,  quod 
cum  dissertationis  partes,  de  quibus  corporis  inscriptionum 
voluminibus  ipsis  usus  sim,  aliis  valde  praestent,  disputatio 
mea  aequabilitate  caret. 


Quae  cum  ita  sint,  primum  enarranda  mihi  sunt  ea,  quae 
rerum  scriptores  de  coloniis  ab  Augusto  in  Italia  deductis  pro¬ 
diderint,  deinde  agendum  de  coloniarum  indicibus,  qui  inveniun¬ 
tur  in  libro  coloniarum  librisque  geographorum,  tum  de  colonia¬ 
rum  nominibus,  quae  quaestio  ad  titulos  maxime  spectat. 
Postremo  Plinii  indicem  secutus  quae  de  singulis  coloniis  me¬ 
moriae  prodita  sunt,  adiungam. 


Gap.  I. 

Quibus  fontibus  disquisitio  de  coloniis  ab  Augusto  in 

Italia  deductis  nitatur. 

§  i. 

De  coloniis  Augusti  quid  rerum  scriptores  prodiderint. 

Ut  indicem  coloniarum,  utut  constituendus  est,  etiam  rerum 
ordini  inseramus,  primum  videamus,  quid  rerum  scriptores  et 
de  coloniis,  ilquae  deductae  sunt  a  Caesaris  usque  ad  Augusti 
mortem,  et  de  tempore,  quo  hae  deductiones  factae  sunt,  tradant. 
Caesar  dictator  in  Italia  colonias  non  deduxit  (CIL.  V.  p.  779); 
sed  eo  vivo  apparatus  incepti  neque  cum  mortuus  esset,  inter¬ 
missi  sunt1).  •  Itaque  Octavianus,  cum  patris  hereditatem  sus¬ 
cepisset,  veteranos  praemiorum  cupidos  permultos  invenit.  Qui 
omnes  iis  non  exceptis,  qui  iam  in  coloniis  habitabant,  apud 
eum  denuo  stipendia  facere  libentissime  voluerunt.  Et  haec 
causa  fuit  Antonio,  ut  aliis  quam  celerrime  possessiones  suas 
per  senatum  confirmari  iuberet,  alios  fratris  L.  Antonii  lege 
agraria  sibi  consciscere  studeret.  -)  Qua  lege  inter  Idus  Martios 

9  Cic.  ad  Att.  16.  6  A.  5. 

-)  Drmnann  III  p.  670. 

r,; 

anni  710  et  bellum  Mutinense,  quod  mense  Aprili  sequentis 
anni  exortum  est,  lata  omnem  Italiam  moderato  homini  L.  An¬ 
tonio  dividendum  dari  verisimile  solus  Cicero  vidit  et  pro¬ 
nuntiavit.1 2)  Sed  quidquid  id  erat,  ex  hac  lege  Antonius,  ut 
Cicere  nobis  tradidit  in  oratione  secunda  Philippica  39 ,  quae 
inter  diem  XIII  a.  Cal.  Octobr.  et  XIII  Cal.  Jan.  concepta  est"), 
colonias  Capuam  et  Casilinum  deduxit,  quamvis  omni  auspiciorum 
iure  turbato.  Nam  paullo  ante  lege  Iulia  a.  695  haec  oppida 
in  coloniarum  formam  constituta  erant.  Sed  hae  Antonii  de¬ 
ductiones  in  posterum  tempus  nihil  valent.  Nam  lex  Antonii 
iam  mense  Ianuario  anni  711  dissoluta  est,  possessores  territoriis 
suis  exire  debuerunt.  Quod,  si  Ciceroni3)  credendum  est,  aequo 
animo  fecerunt:  nam  „  nullam  impensam  fecerant:  nondum 
instruxerant ,  partim  quia  non  fidebant ,  partim  quia  non 
habebant.  “ 

Ex  quo  tempore  usque  ad  bellum  Philippense  de  coloniis 
deductis  nihil  audimus.  Sed  ante  hoc  proelium  tresviri  r.  p.  c. 
duodeviginti  Italiae  splendidissima  oppida  militibus,  ut  fidem 
et  animos  firmarent ,  ad  diripiendum  destinaverunt.  Quorum 
oppidorum  Appianus  b.  c.  4.  3.,  qui  solus  huius  foederis  inter 
imperatores  militesque  mentionem  fecit,  septem  nominavit: 
Capuam  Regium  Venusiam  Nuceriam  Ariminum  Hipponium 
Beneventum.  —  Et  Bruti  Cassiique  viribus  fractis  Octavianus 
in  Italiam  rediit  eo  consilio,  ut  coloniae  militibus  ibi  destinatae 
conderentur,  dum  Antonius  ex  Asia  pecunias  compelleret,  quas 
oppidani  pro  territoriis  ademptis  acciperent.  Sed  Octavianus 
quidem  iam  ea  re  impeditus  est,  quod  L.  Antonius  et  Fulvia 
permittere  noluerunt,  ut  ille  solus  colonias  condendo  magnum 
militum  numerum  sibi  conciliaret.  Cessit  Octavianus,  contigit 
Antonio,  ut  nonnullas  fratris  legiones  in  Italia  deduceret.  Quod 
quidem  et  Appianus  refert  (b.  c.  S.  43)  et  fortasse  vestigia  ad 
nos  venerunt  duorum  oppidorum  ab  Antonio  hoc  tempore  de¬ 
ductorum,  Bononiae  et  Perusiae.  —  Sed  hae  deductiones  Octa¬ 
viani  et  Antonii  omnes  in  utrisque  partibus  invite  acceptae 


9  5.  Phil.  3.  7. 

2)  Teuffel  H.  L.  R.  p.  308. 

a)  0.  Phil.  14. 


sunt :  oppidani  suis  bonis  privati  Romam  venerunt  rem  suam 
dicturi,  veterani  non  solum  pecunia,  sed  etiam  voluntate  caru- 
erunt  possessiones  instruendi,  satis  habuerunt  sibi  ad  ea,  quae 
iam  possederunt,  etiam  aliorum  oppidanorum  bona  rapuisse.1) 
Quae  cum  ita  essent,  L.  Antonius  et  Fulvia  denuo  animum  et 
agendi  rationem  mutaverunt.  Nam  patronos  miserorum  oppid¬ 
anorum  se  gesturi  veteranis  pro  bonis  pecunias  polliciti  sunt. 
—  Sed  liac  re  offensiones  et  inter  Antonium  et  Fulviam  et 
inter  hos  et  Octavianum  in  dies  vehementiores  fieri,  frustra 
veterani  iam  Anconae  deducti  rixantes  conciliare  conari.  Nam 
cum  et  Octavianus  et  Antonius  consilium  veteranorum  secuturi 
ad  colloquium  Gabios  convenire  vellent,  bellum  exortum  est. 
Antonius  Perusiae  oppugnatus  oppido  capto  veniam  accepit. 

Inde  autem  Augustus  solus  colonias  deduxit.  Et  videntur, 
cum  bellum  Sicilicum  (716' — 718)  gereretur,  coloniae  Philip¬ 
penses  nondum  omnes  deductae  fuisse.  Nam  ante  a.  716  Re¬ 
gium  et  Vibo  oppida  ab  hac  misera  condicione  liberata  sunt.2) 
Anno  autem  718  seditione  inter  milites  coorta  Octavianus  ve¬ 
teranos,  qui  iam  apud  Mutinam  et  Philippos  pugnaverant,  dimit¬ 
tere  et  deducere  coactus  est.  Et  accepimus  illo  tempore 
deductam  esse  Capuam,  et  Regium,  quia  vacuum  esset,  classi¬ 
arios  missos  esse,  sed  hac  condicione,  ut  oppidum  in  coloniae 
formam  non  redigeretur  (C1L.  X.  p.  3,  Mon.  Anc.  p.  40).  Anno 
sequenti  719  Octavianus  bella  gessit  cum  populis  Alpinis,  Li¬ 
burnis  aliisque,  quibus  confectis  in  Gallia  transpadana  milites 
deduxisse  videtur  Polam  Tergestem  Parentium  Concordiam. 

Sed  coloni  quos  undique  disperserat,  verisimile  non  quieti 
manserunt,  cum  paullo  post  bellum  cum  Antonio  et  Cleopatra 
exoreretur.  Quomodo  imperatori  auxilium  tulerint,  non  com¬ 
memoratur.  —  Insigni  proelio  apud  Actium  facto  milites  in 
Italia  seditionem  moverunt,  praemia  stipendiorum  et  victori¬ 
arum  poposcerunt.  Cuius  rei  cum  a  Maecenate  ad  Octavianum 
nuntius  allatus  esset,  statim  Brundisium  profectns ,  tamen  in 
Italia  solum  viginti  septem  dies  commoratus  satis  habuit  natu 
maximos  et  ferocissimos  sedasse  et  collocasse;  certe  intra  hoc 


9  cf.  poetarum  Tibulli  Propertii  Horatii  Virgilii  questus. 

2)  App.  1.  1.  Illi.  84.  Drum.  Ilii.  26b. 


breve  temporis  spatium  fieri  rion  potuit,  quin  magnus  militum 
numerus  deduceretur. 

De  deductionibus,  quae  inde  ab  anno  724  secutae  sunt, 
solus  Augustus  in  indice  rerum  a  se  gestarum  sic  scripsit  (3,  22): 
„Pecunia[m  pro]  agris,  quos  in  consulatu  meo  quarto  et  postea 
consulibus  |  M.  Cr[asso  e]t  Cn.  Lentulo  Augure  adsignavi  mili¬ 
tibus,  solvi  municipis.  Ea  |  [s]u[mma  sestjertium  circiter  sex- 
siens  milliens  fuit,  quam  [pro]  colla[t]icis  |  praed[is  njumeravi, 
et  ci[r]citer  bis  milliens  et  sescenties,  quod  pro  agris  |  pro- 
vin[c]ialibus  solvi.  Id  primus  et  solus  omnium,  qui  [djeduxerunt  ! 
colonias  militum  in  Italia  aut  in  provincis  ad  memoriam  aetatis 
meae  feci.“  —  Ex  his  verbis  perspicitur  deductionem  anni  724 
spectare  ad  Italiam,  anni  740  ad  provincias,  ut  Actiaci  victores 
in  Italia  ipsa  deducti  sint.  Sola  Augusta  Praetoria  non  veteranis 
Actiacis  colonia  fuit.  Sed  cum  haec  colonia  constituta  sit  in 
castris  ipsis  exercitus  Varroniani  militibus  huius  exercitus,  qui 
cum  Galassis  bellum  gesserat,  deductis,  hac  ipsa  re  sententia, 
qua  veteranos  et  Actiacos  et  Mutinenses  in  Italia  ipsa  deductos 
esse  existimamus,  adeo  non  redarguitur,  ut  confirmetur.  — 

Et  quam  late  patuerit  haec  tota  deductio,  apparet  ex  alia 
Augusti  sententia,  quam  caput  dissertationis  fecimus.  Quae 
fuerint  hae  duodetriginta  coloniae,  eruere  studuimus.  Satis 
nobis  est  plerasque  destinavisse,  quae  aliqua  probabilitate  inter 
Augusti  colonias  referri  possunt;  prorsus  nobis  aliena  est  am¬ 
bitio  illa  ridicula  Francogalli  Renieri,  qui  ausus  omnes  duo¬ 
detriginta  certe  nominare,  complures  nominavit,  quae  Augusti 
coloniae  certe  numquam  fuerunt. *) 

Certe  hae  coloniae  non  fuerunt,  ut  Rudorffius  putat  (Agrim. 
II  p.  415)  misera  invalidorum  domicilia;  tempus  est,  ut  sen¬ 
tentiae  tales  magis  magisque  evanescant.  Non  omnes  Augusti 
coloniae  effloruerunt,  certe  pleraeque.  Neque  iniuria  inde  ab 
hoc  tempore  in  primo  loco  oppidorum  Italicorum  coloniae 
commemorantur.  Namque  eas,  ut  Suetonius  Aug.  46  refert, 
Augustus  „  frequentavit  operibusque  ac  vectigalibus  publicis 
plurifariam  iustruxit,  etiam  iure  ac  dignatione  urbi  quodam 
modo  pro  parte  aliqua  adaequavit  excogitato  genere  suffragiorum, 


cf.  Borghesii  opp.  5.  p.  275  adn.  3. 

quae  de  magistratibus  urbicis  decuriones  colonici  in  sua  quis¬ 
que  colonia  ferrent  et  sub  dic  comitiorum  obsignata  Romam 
mitterent.1)  Ac  necubi  aut  honestorum  deficeret  copia  aut 
multitudinis  suboles,  equestrem  militiam  petentis  etiam  ex  com¬ 
mendatione  publica  cuiusque  oppidi  ordinabat;  at  iis,  qui  e 
plebe  regiones  sibi  revisenti  filios  filiasve  approbarent,  singula 
nummorum  milia  pro  singulis  dividebat. u 


§  2. 

De  coloniarum  indicibus.  . 

Liber  coloniarum  publici  iuris  factus  in  editione  Agri¬ 
mensorum  Romanorum  I  p.  209  —  262  in  nostra  quaestione 
diiudicanda  prorsus  reiciendus  est.  Nam  postquam  Mommsenus 
1.  1.  II  p.  144' — 210  egregie  de  eo  disputavit,  constat  inter 
omnes  hunc  librum  epitomatorum  et  librariorum  negligentia 
mire  corruptum  et  depravatum  esse.  In  quo  quamquam  non 
desunt,  quae  ad  bonos  fortasse  auctores  redire  videntur,  tamen 
sic  vitiis  et  erroribus  redundat,  ut  in  quavis  sententia  diiudi¬ 
canda  primum  videndum  sit,  num  id  quod  in  libro  coloniarum 
inest,  cum  iis,  quae  aliunde  colligi  possunt,  conveniat  necne. 
Quo  facto  solum  ea  adhibenda  sunt,  quae  aliorum  scriptorum 
vel  titulorum  testimoniis  respondent.  —  Cuius  rei  insignia  do¬ 
cumenta  non  solum  in  Mommseni  dissertatione  iam  laudata,  sed 
etiam  in  quavis  corporis  inscriptionum  parte  insunt,  ut  de  hac 
re  multis  verbis  opus  non  sit.  —  Qua  de  causa  librum  illum 
prorsus  abicere  proposui,  colonias,  quas  Augusto  tribuit,  hoc  loco 
commemorasse  satis  habeo :  Graviscae  Acerrae  Atella  Beneventum 
Capua  Cumae  Liternum  Nuceria  Constantia  Teanum  Sidicinum 
Venafrum. 

Strabo  4,  6.  7  solam  nominat  coloniam  Augustam  Prae¬ 
toriam. 

Pomponius  Mela  (ed  Parthey)  II.  58,  64  modo  tres  co¬ 
lonias  novit:  Mutina  Bononia  Fanestris. 

Ptolemaeus  quattuor  decim  habet.  Cuius  testimonia 
nobis  nullius  momenti  sunt,  quia  inter  Augustum  et  eum  nimium 
temporis  spatium  interest. 


cf.  Mommsen  enchir  2.  p.  69 1  \  Eph.  Epigr.  II  p.  227. 

Plinius  autem  in  tertio  naturalis  historiae  libro  magnum 
et  gravissimum  coloniarum  indicem  habet  nominum  quadraginta 
octo.  Sed  priusquam  hoc  indice  uti  possumus,  de  Plinii  fon¬ 
tibus  in  describenda  Italia  disputandum  est. 


§  3.') 

De  fontibus  quibus  Plinius  in  Italia  describenda 

sit  usus. 

Italiam  Plinius  naturalis  historiae  IU,  §  38  —  76,  §  95  — 
133  [§  77 — 95  descriptio  insularum  maris  Tusci  continetur] 
sic  describit,  ut  Augusti  discriptionis  in  undecim  regiones  ratione 
habita  a  flumine  Varo  regionis  nonae  incipiat,  ordinem’,  qui  li¬ 
torum  tractu  efficitur,  sequatur  usque  ad  flumen  Arsam  regionis 
decimae.  In  omni  regione  frequentissima  litoris  oppida  enu¬ 
merat,  cursum  fluminum  describit,  colonias  nominat,  oppida  vicos¬ 
que  literarum  ordine  disponit,  adiungit  eos,  qui  iam  interierant. 

Atque  primum,  si  indicem  auctorum  Plinianum  libri  tertii 
inspicimus,  ut  auctores,  qui  potissimum  in  Italia  describenda 
adhibiti  sunt,  cognoscamus,  invenimus  omnes  auctores,  qui  et 
in  indice  et  in  ipsis  scriptoris  verbis  commemorantur,  etiam 
in  hac  libri  parte  nominari.  Sed  hanc  quaerendi  viam  relinquere, 
aliam  ingredi  Plinius  ipse  docet  Italiae  descriptioni  sic  prae¬ 
fatus  (§46):  „Nunc  ambitum  eius  (se.  Italiae)  urbesque  enume¬ 
rabimus,  qua  in  re  praefari  necessarium  est  nos  divum  Augustum 
secuturos,  discriptionemque  ab  eo  factam  Italiae  totius  in  re¬ 
giones  XI,  sed  ordine  eo  qui  litorum  tractu  fiet  urbium  quidem 
vicinitates  oratione  utique  praepropera  servari  non  posse,  itaque 
interiore  exin  parte  digestionem  in  literas  eiusdem  nos  secuturos, 
coloniarum  mentione  signata  quas  ille  in  eo  prodidit  numero. 


9  cf.  Brunn  :  de  auctor,  indic.  Plin.  Bonn  1846. 

Marquardt:  Staatsverw.  II,  p.  200  (ubi  cf.  priorum  scripta). 
Detlefsen  i.  Comm.  Momrns.  p.  23 — 34.  Quellenschriftsteller 
des  Plin.  in  d.  Geogr.  Span. 

Partsch:  Darstellg.  Europas  i.  d.  geogr.  Werk  des  Agrippa. 
Philippi:  de  tab.  Peuting.  Diss.  Bonn  1876.  [1876. 

Schweder:  Beitrage  z. Kritik  d. Chorogr.  d. Aug.  1876.  Iu. II. 
Riese:  Geogr.  lat.  minores  Proleg.  p.  VII*—  XVII. 


nec  situs  origines  persequi  facile  est  Tugannis  Liguribus  (ut 
ceteri  omittantur)  agro  tricies  dato.“  Ab  hoc  loco  exoriundum 
primumque  cum  Zumptio  *)  et  Detlefseno* 2)  statuendum  est 
Plinium  ex  Augusti  quodam  libro  sumpsisse 

discriptionem  in  undecim  regiones 
oppida  vicosque  in  literas  digestos 
colonias. 

Quae  cum  ita  sint,  hac  tota  quaestione  supersederemus,  nisi 
duo  mirabilia  occurrerent.  Primum  hoc  est,  quod  Augusti  liber 
quidem  in  auctorum  indice  libri  tertii  nat.  hist.  nominatur,  in 
libro  tertio  ipso  autem  his  duobus  locis  §  46  et  §  17,  de  quo¬ 
rum  altero  mox  accuratius  dicetur;  at  Agrippa  saepissime  com¬ 
memoratur,  si  de  terrarum  tractu  et  mensura  sermo  est.  — 
Alter  hic  locus  invenitur  §  17,  quo  Plinius  de  numeris  men¬ 
surarum  diversis,  qui  de  Hispaniae  provinciis  produntur,  agens 
causas  affert,  cur  terrarum  tractus  mutatus  sit,  et  sic  pergit: 
„ Agrippam  quidem  in  tanta  viri  diligentia  praeterque  in  hoc 
opere  cura,  cum  orbem  terrarum  urbi  spectandum  propositurus 
esset ,  errasse  quis  credat  et  cum  eo  divum  Augustum  ?  is 
namque  complexam  eum  porticum  ex  destinatione  et  comment¬ 
ariis  M.  Agrippae  a  sorore  eius  inchoatam  peregit. “  Ex  quo 
apparet  Agrippam  tantum  operis  apparatu  constituto  mortuum 
esse,  deinde  opus  sororem  Pollam  incohasse,  postremo  Augustum 
aut  ob  eius  mortem  aut  ob  aliam  causam  incohatum  perfecisse. 

Quae  si  cum  eis  comparamus,  quae  §  46  scripta  inveniun¬ 
tur,  quaerendum  videtur  esse  hoc:  num  post  porticum  perfectam 
commentarii  illi  editi  sint  aeque  atque  porticus  ex  communi 
principum  labore  orti?  num  hi  commentarii  idem  sint  liber, 
quem  Plinius  sub  Agrippae  nomine  in  geographicis  rebus  laudare 
solet?  num  hic  liber  idem  sit  atque  ille  Augusti,  cuius  ar¬ 
gumentum  §  46  significatur? 

Priusquam  autem  ad  primam  quaestionem  tractandam  ac¬ 
cedamus,  opus  est,  ut  cognoscamus  quid  sibi  velit  illa  vox 
Plinii  „ex  destinatione  et  commentariis  Agrippae.“  Philippius 
enim,  quem  Detlefsenus  secutus  est,  hanc  vocem  non  ad  operis 


J)  Comm.  epigr.  I  p.  196. 

2)  1.  1.  p.  32. 

instituti  commentarios,  sed  solum  nd  ea,  quae  in  Agrippae 
testamento  scripta  erant,  refert;  Ritschelius *)  autem  vocabulo 
„  destinatio"  discriptionem  vel  formam  vel  speciem  significari 
voluit.  Ex  quibus  sententiis  certe  Ritschelii  probanda,  Philippii 
reicienda  est.  Namque  destinatio  significatione,  quam  Philip¬ 
pius  ponit,  nusquam  invenitur.  Est  enim  deliberatio,  voluntas, 
certum  consilium  apud  Plin.  N.  II.  36.  12  Tac.  Ii.  2,  47;  ne¬ 
que  aptum  esset  „  commentarios"  scribere  pro  testamento.  Nam 
iureconsulti  tabulas  scribunt  pro  testamento;  commentarii  autem 
a  Cicerone  in  Bruto  75  libri  appellantur,  „in  quibus  res  diligenter, 
simpliciter  tamen  et  sine  ornamentis  memoriae  gratia  describuntur." 
—  Atque  si  cum  Philippio  voces  „ destinatio  et  commentarii44 
pro  testamento  intelligis,  etiam  cum  eo  contendas  oportet,  eas 
quas  Plinius  sub  Agrippae  nomine  terrarum  mensuras  significet, 
in  porticu  Vipsania  ipsa  scripta  fuisse.  Sed  hoc  omnino  falsum 
est.  Namque  primum  Plinius,  cum  de  situ  oppidi  Persici  sinus 
Characis  ab  Alexandro  Alexandria  nominati  quaerat,  num  in 
ii  tore  maris  ipso  situm  sit,  porticum  ipsam  se  inspexisse  ait  in 
libro  6.  §  139*  2);  deinde  praeter  orbes  vel  itineraria  pictos  etiam 
perscriptos  in  usu  fuisse  et  Mommsenus3)  posuit  et  loco  Vegetii 
iam  a  Marquardtio  (enchir  5  p.  204)  laudato  luculenter  de¬ 
monstratur  (ed  Lang.  III.  8  p.  74):  „Ideo  omni  cura  omnique 
diligentia  dux  providere  debet  ne  proficiscens  patiatur  incursum 
vel  facile  ac  sine  damno  repellet  illatum.  Primum  itineraria 
omnium  regionum  in  quibus  bellum  geritur,  plenissime  debet 
habere  perscripta  ita,  ut  locorum  intervalla  non  solum  passuum 
numero,  sed  etiam  viarum  qualitate  perdiscat,  compendia  de- 
vertieula  montes  flumina  ad  fidem  descripta  consideret  usque 
eo,  ut  sollertiores  duces  itineraria  provinciarum ,  in  quibus  ne¬ 
cessitas  gerebatur,  non  tantum  adnotata,  sed  etiam  picta  habuisse 
firmentur,  ut  non  solum  consilio  mentis,  verum  aspectu  oculorum 
viam  profecturus  eligeret."  Postremo  traditi  sunt  nonnulli  libri 
eiusdem  formae  atque  argumenti ,  quam  Agrippae  fragmenta, 
apud  Plinium  servata  prae  se  ferunt.  Dico  Dicuili  de  mensura 


‘)  Mus.  Rhen.  IV.  8.  1842  p.  511  adn.  35a. 

2)  „Primo  fuit  a  libore  stadios  X  et  maritimum  etiam  porticus 
Vipsania  habet.  “ 

3)  Acta  (Ber.)  Soc.  Sax.  1851.  p.  103. 

orbis  librum,  divisionem  orbis  in  cod.  Palat.  1357,  dimensurationem 
provinciarum,  nuper  publicatos  a  Schwcdero  1.  1.,  Orosii  choro¬ 
graphiam  editam  a  Zangemeistero  in  Comm.  Mommsen.  p.  715. 
Qui  omnes  redeunt  ad  unum  communem  auctorem,  ut  praeter 
orbem  terrarum  in  porticu  spectandum  etiam  librum  perscriptum 
fuisse  facile  intelligi  possit.  Neque  id  quisquam  infitietur, 
huius  libri  auctorem  nullum  alium  esse  praeter  Agrippam ,  sub 
cuius  nomine  fragmenta  illa  a  Plinio  laudantur.  Id  solum  du¬ 
bitari  potest ,  num  commentarii ,  ex  quibus  fragmenta  repetita 
videntur  esse,  ab  Agrippa  an  ab  Augusto  editi  sint.1) 

Sed  hic  Agrippae  vel  Augusti  liber  non  idem  fuit  atque 
ille,  quem  Plinius  (§  46)  in  Italia  describenda  se  secuturum 
esse  praefatur.2)  Qui  complectebatur,  ut  fragmenta  a  Plinio 
servata,  nuper  a  Philippio  et  Riesio  denuo  collecta  demonstrant 
nomina  et  mensuras  mundi  hoc  tempore  noti3);  ille,  de  quo 
apud  Plinium  (46)  sermo  est,  ut  iam  supra  commemoratum  est, 
Italiae  discriptionem  in  undecim  regiones,  provinciarum  certe 
in  conventus,  oppida  vicosque  in  literas  digestos,  colonias.  — 
Liber  Agrippae  vel  Augusti ,  ut  Schwederus 4)  demonstravit  in¬ 
cipiebatur  hac  eadem  voce,  quae  divisionem  incipit:  «Terrarum 
orbis  tribus  dividitur  nominibus  Europa  Asia  Africa  vel  Libya, 
quod  divus  Augustus  primus  omnium  per  chorographiam  ostendit", 
ob  quod  testimonium  hodie  „chorograpliia“  appellatur.  Quam 
chorographiam  aeque  ac  divisionem  et  dimensurationem  periplus 
formam  habuisse  nemo  negabit.  —  Contra  concedendum  est 
Augusti  librum  eiusdem  formae  non  fuisse  potuisse,  dum  Italiae 
discriptionem  in  regiones,  provinciarum  in  conventus  exhiberet. 
Nam  in  Italia  aliter  ordiri  non  potuit,  quam  a  prima  regione 
et  Roma  ipsa,  quod  et  rerum  natura  et  Plinii  ipsius  testimonio 
docetur,  qui  se  ordinem,  qui  litorum  tractu  fiat,  secuturum  esse 


')  cf.  Mtillenhoff.  in.  Herm.  ephem.  IX.  25. 

2)  De  Baeticae  ora  Plinius  3.  S  sic  dicit:  „Oram  eam  in  univer¬ 
sum  originis  Poenorum  existimavit  M.  Agrippa."  Quae  vox  sola  alius 
argumenti  quam  ceterae  a  Plinio  Agrippae  tributae,  tamen  cogitari 
potest  in  Agrippae  libro  neque  nos  ponere  cogit  eam  in  alio  Agrippae 
libro  scriptam  fuisse. 

3)  cf.  Ritschl  Opusc.  III.  271  =  mus.  Rhen.  1842,  p.  508. 

4)  1.  1.  I,  42.  II,  40. 

dicens,  hunc  ordinem  alium  esse  atque  illum  Augusti  planissime 
indicat. 

Quibus  expositis  Plinium  in  describenda  Italia  libro  Augusti 
ipsius,  quo  coloniarum  index  continebatur,  usum  fuisse  constat. j) 

§  4. 

Disquisitio  de  indice  Pliniano  continuatur  et  ad  finem 

perducitur. 

Liceat  nobis  iam  hoc  loco  de  iudice  Pliniano  universe 
pronuntiare  sententiam.  Argumenta  singula,  quibus  nitatur,  in 
capite  secundo  invenies,  ubi  coloniae  omnes  quas  Plinius  sive 
habet  sive  omisit,  enumerabuntur  eaque  de  iis  afferentur,  quae 
et  ex  rerum  scriptoribus  et  ex  titulis  innotuerunt. 

De  Augusti  autem  indice  nihil  proferre  pro  certo  audeo, 
quam  quod  iam  supra  certis  argumentis  exposui,  eum  a  Plinio 
in  opere  suo  adhibitum  esse. 

Pliniano  autem  indice  continebantur  primum,  ut  videbimus, 
coloniae  maritimae  aut  civium  Romanorum,  quas  iure  atque 
honore  coloniae  nunquam  vacavisse  constat  hae : 

Ostia  Castrum  Novum  Etr. 

Antium  Graviscae  '  [Pisaurum] 

Puteoli  Pyrgi  Parma 

Minturnae  Tarentum  Mutina 

Pisaurum  igne  deletum  ab  Antonio  deductum  est. 

Deinde  continebantur  coloniae  post  Augusti  tempus  de¬ 
ductae:  Bovianum  Luceria 

Teanum  Sidicinum. 

Errore  in  indicem  receptae  sunt: 

Placentia  Aquileja  (coi.  lat.) 

Omissae  sunt  coloniae:  Firmum 

Nuceria  Abellinum 2) 

Abella  Florentia 2) 

Cumae  [Castrum  novum  Piceni] 

De  ceteris  Augusti  non  est,  sed  Sullae  colonia:  Hadria2). 


’)  Ilie  liber  num  idem  sit  atque  breviarium  imperii  ab  Augusto 
editum,  discerni  nequit,  cf.  Detlefsen  1.  1. 

2)  Pompeii  Hadria  Abellinum  Florentia  Praeneste  me  iudice  co¬ 
loniae  Sullae  fuerunt. 

Restant  igitur  coloniae  hae: 


Capua 

Fanum  Fortunae 

Aquinum 

Pisaurum 

Suessa 

Hi  sp  ellum 

Venafrum 

Tuder 

Sora 

Luca 

Nola 

Pisae 

Venusia 

Ariminum 

Beneventum 

Bononia 

[Asculum] 

[Brixillum] 

Ancona 

Concordia 

Tergeste 

Aug.  Taurinorum 

Pola 

Aug.  Praetoria 

Cremona 

[Lucus  Feronensis] 

Brixia 

[Rusellae] 

Ateste 

[Sena] 

Quarum  eae,  quae  uncis  inclusa  sunt,  eiusmodi  se  habent, 
ut  certa  argumenta  non  exsistant,  quibus  effici  possit,  utrum 
Augusti  coloniae  sint  necne.  Aliis  si  addis  supra  nominatas : 
Firmum  Abellam  Nuceriam  Cumas,  habes  indicem  coloniarum 
Augusti.  Nolo  affirmare  nos  ex  reliquiis  antiquitatis,  quae 

nobis  tradita  sunt,  certum  indicem  restituere  posse,  hoc  solum 

contendo  inter  has,  quas  nominavi,  colonias  duodetriginta, 
quas  Italia  habuit  ab  Augusto  deductas,  certe  inesse. 

Restat,  ut  de  coloniis,  quas  Antonius  deduxit  hoc  loco 

pauca  addamus.  Constat  eas  ab  Augusto  relatas  esse  inter 

colonias  a  se  deductas.  Sed  nemo  mirari  potest  nominis,  quod 
Antonius  coloniis  suis  imposuit,  Octaviano  victore,  deinde 
imperante,  ad  nos  nullum  vestigium  pervenisse.  Colonias  autem 
duas  inter  Augusti  colonias  ab  Antonio  deductas  esse  scimus, 
Bononiam  et  Perusiam.  Nomina  illarum  non  innotuerunt.  Si 
Antoniana  nominata  fuerunt,  certe  hoc  nomen  deletum  est 
evanuitque  sive  ex  imperatoris  et  colonorum  voluntate  sive 
propter  illius  imperium  eorumque  obsequentiam. 

§  5. 

De  coloniarum  nominibus. 


Si  sola  antiquorum  scriptorum  testimonia  spectamus,  haec 
tota  coloniarum  quaestio  optime  coloniarum  ipsis  nominibus 
solvatur  oportuisset.  Nam  primum  quidem  9  Vellejus  1.  14 
sic  refert:  „ militarium  (coloniarum)  et  causae  et  auctores  ex 
ipsarum  praefulgent  nomine.  “  Et  idem  Josephus  xaza  jljiicovog 
2.  4:  njzavzeg  yctQ  Ig  ajioixlav  ziva  xazaxhfttv Z8g  xav 
jtXuOtov  allrjlcov  zolg  ysvzoi  dia(p&QG)6i  ano  zcbv  oIxlOzgqv 
r r\v  TZQogr/yogiav  lanfiavov(Hvu .  Neque  aliter  Dio  iudicat 
54.  23:  „xal  zag  tjrcovvfdag  zalg  jiobetiiv  r\  ysQOvdia  tv 
fitQSc  ZLfirjg  tvtfis  xal  ovy  coOJitQ  vvv  avzoi  tavzolg  txaOzoi 
xazaXoyovg  ovofiazcov  ovg,  av  bfrelrOooOL  cbg  jilrjfrsi  jioiovvzaf 
quamquam  eius  testimonio,  qui  a  222  p.  Ch.  opus  suum  con¬ 
clusit,  solum  id  docetur  ante  Dionis  aetatem  cognomina  coloniis 
indita  esse  a  senatu,  non  a  colonis  ipsis.  Quorum  scriptorum 
vestigia  secutus  Borghesius,  qui,  ut  iam  supra  dictum  est,  de 
Augusti  coloniis  militaribus,  si  hoc  vocabulo  uti  licet* 2),  egregie 
disputavit,  colonias  ad  nomina  illorum  disposuit  et  Julias  eas 
iudicavit,  quae  ante  a.  727  aut  a  III  viris  r.  p.  c.  aut  ab  Octaviano 
deductae  sunt,  Julias  Augustas,  quae  iterum  auctae  sunt  post 
a.  727,  Augustas,  quae  post  a.  727  conditae  sunt.  Quod  quo 
iure  fieri  possit,  ut  intelligatur,  apponam  omnia  harum  coloniarum 
Italicarum  nomina,  quae  innotuerunt, 
coi.  Iulia  Felix  classica  Suessa 

coi.  Iulia  Fan.  Fortunae 

coj.  Iulia  Felix  Pisaurum 
coi.  Iulia  Hispelli 
coi.  Iulia  Fida  Tuder 
coi.  Obsequens  Iulia  Pisana 
coi.  Iulia  Felix  Lucoferonensis 
coi.  coniunc.  Iulia  Sutrina 
coi.  Iulia  Concordia 


X  n.  4832 3) 
Gr.  625.  9. 
Or.  n.  81. 

Gr.  351.  1. 
Mur.  1111.  4. 
Wi.  n.  883. 
Or.  n.  4099. 
Gr.  302.  1. 

V.  n.  1901. 


’)  cf.  Noris  Cenot.  Pisana  p.  21. 

2)  cf.  Mommsen  enchir.  II  (2)  p.  715  adn.  3. 

3)  ==  I.  N.  n.  4324  =  Or.  n.  5152. 

coi.  Iulia  Pola  Pollentia  Herculanea 

coi.  Iulia  Venafrum 

coi.  Iulia  Dertona 

coi.  Iulia  Parentium 

[coljonia  Iulia  prae[toria  ?  Sora] 

coi.  Iulia  Castrum  novum 


V.  n.  8139. 

I.  N.  n.  4603. 
Or.  n.  74. 

V.  n.  335. 

X.  n.  5711. 
Or.  n.  1009. 


coi.  Iulia  Felix  Augusta  Capua 
coi.  Aug.  Iui.  Venafrum 
coi.  [iulia  a]ugusta  Dertona 
coi.  Iui.  Aug.  Parma 

coi.  Iui.  Concordia  Aug.  Felix  Beneventum 
coi.  Iui.  Aug.  Taurinorum 
coi.  Iui.  Aug.  Flor(entia)  V(en) 


X.  n.  3832. l 2) 
I.  N.  n.  4622. 
V.  n.  7376. 
Gr.  492.  5. 
IX.  n.  2165.  -) 
V.  n.  6954. 
cod.  Taur. 3) 


coi.  Aug.  Ariminum 

coi.  Felix  Aug.  Nola 

coi.  civica  Aug.  Brixia 

coi.  Aug.  Taurinorum 

coi.  Aug.  praet.  Salassorum 

coi.  Vibia  Aug.  Perusia 

coi.  Put(eolana)  Aug. 

coi.  Veneria  Livia  Alexandr.  Abellinatium 


Wi.  n.  2123. 
X.  n.  1244. 4) 
V.  n.  4212. 

V.  n.  6480. 
Plin.  3.  123. 
Or.  n.  94. 
Ren.  n.  2182. 
X.  n.  1117. 5) 


Et  nomen  Iulia  quo  spectet,  optime  Borghesius  diiudicavit. 
Addendum  est  solum  id,  quod  tempore,  quo  Borghesius  suam 
dissertationem  scripsit,  nondum  innotuit,  etiam  colonias,  quas 
Caesare  deducere  paraverat,  postea  alii  deduxerunt  illius  nomine 
honoratas  esse.  Quod  factum  esse  novimus  in  colonia  Iulia 
Genetiva  condenda  ex  lege  eius,  quam  invenimus  (cf.  Eph. 
Epigr.  2.  119).  Atque  etiam  hoc  videtur  concedendum  esse, 
non  semper  nomine  „  Iulia  “  colonias  ab  Octaviano  deductas 
significari.  Nam  capite  secundo  afferentur  exempla  vicorum, 
qui  hoc  Iulium  nomen  retinuerunt,  cum  postea  coloniae  ius 
adipiscerentur:  dico  Iulium  Carnicum  et  Jul.  Iriensium.  Quid 


9  =  I.  N.  n.  3593. 

2)  =  I.  N.  n.  1411. 

3)  =  cf.  cap.  II.  s.  v.  Florentia. 

4)  =  I.  N.  n.  1976. 

5)  =  I.  N.  n.  1875. 

enim  valent  tituli  tertii  vel  quarti  saeculi  ad  oppidorum  ius  ac 
condicionem  cognoscendam,  quae  fuerit  primo  ineunte?  Atque 
haec  est  causa,  cur  nullo  modo  affirmare  aut  dicere  audeam, 
Castrum  novum  Lucoferonensem  Senam  Iulii  colonias  Au¬ 
gusti  fuisse. 

Idem,  quod  statuit  Borghesius  de  coloniis  nomen  „Augusta“ 
habentibus,  rectum  se  habet ;  nam  ex  nomine  coloniae  in  Ga- 
lassorum  finibus  a.  729  conditae  optime  effici  potest.  —  Sed 
opus  est,  ut  teneamus  hoc  „Augusta“  nomen  omnibus  coloniis 
imponi  potuisse,  quas  quivis  imperator  deduxerit.  Itaque,  si  de 
colonia  aliqua  hoc  nobis  nomen  traditur ,  conquirenda  sunt 
etiam  alia  testimonia ,  quae  eam  ab  Augusto  conditam  esse 
monstrant.  Quam  ob  causam  Perusiam  Puteolos  Abellinum 
Veronam  inter  Augusti  colonias  non  referemus,  donec  graviora 
testimonia  adlata  sint. 

Maxime  autem  offendimur  nomiue  „Iulia  Augusta.“  Nam 
haec  nominum  cumulatio  Augusti  tempori  et  ingenio  minime 
quadrat,  quamvis  Trajanum,  qui  grandia  nomina  et  verba  semper 
quaesivit,  colonias  Ulpias  Traianas  nominasse  notum  sit.  De 
quo  nomine,  quod  Borghesius,  ut  iam  supra  dixi,  protulit  iudicium 
certis  argumentis  effici  non  potest ,  quamquam  facile  fieri 
potuisse  non  nego,  quin  coloniae  ante  a.  727  deductae  postea 
firmarentur.  Et  in  duabus  harum  coloniis  Borghesii  coniectura 
aliis  rebus  comprobatur:  in  Benevento  et  in  Capua.  Tamen  si 
omnia  haec  nomina  in  unum  locum  collocata  contemplaris, 
facile  concedes  huic  nomini  non  tantum  tribui  posse,  quantum 
Borghesius  tribuit.  —  Namque  harum  septem  coloniarum  solum 
duarum  nomina  sic  sincera  et  certa  se  habent,  ut  iudicium  de 
iis  ferri  possit:  Capua  et  Beneventum.  Ceterorum  quodvis  ali¬ 
quid  mirabilis  prae  se  fest:  titulus  Venafranus  ponit  Aug.  Iui., 
Dertoneusis  lectionis  est  sic  incertae,  ut  „Iulia“  suppleta  sit. 
Coloniae  Taurinae  tam  diversa  nomina  proferuntur,  ut  rectum 
inveniri  non  possit.  Florentiam  et  Parmam  omnino  non  credo 
recte  Iulias  appellari.  De  Florentia  hoc  dico:  Sullana  colonia 
est,  lapicidae  Sabaudiensis  errore  Iui.  Aug.  nominata.  Parma 
in  Pliniano  indice  nominatur,  quia  colonia  erat  civium  Roman¬ 
orum;  titulus  tertii  seculi  mihi  demonstrare  non  videtur  eam 
Augusti  tempore  deductam  esse,  praesertim  cum  hic  titulus  in- 

certae  sit  et  depravatae  lectionis.  —  Deinde  autem  hoc  tenendum 
est  nos  de  coloniis  Capua  Venafro  Dertona  Benevento  Taurina 
etiam  optime  iudicare  posse,  si  his  titulis  nomen  „Iulia  Augusta  u 
exhibentibus  careremus.  —  Itaque  -de  hoc  nomine  usque  adhuc 
nihil  certi  effici  potuit.  Ut  meum  iudicium  profitear:  colonias 
Iulias  in  seculis,  quae  a  simplicitate  et  dignitate  primi  ab¬ 
horruerunt,  etiam  nomen  „ Augusta “  sibi  arripuisse  (cf.  Cassii 
Dion.  1.  1.).  Neque  enim  ullus  horum  titulorum  ante  Hadriani 
tempus  scriptus  est. 

Quae  cum  ita  sint,  ex  hac  disputatione  hic  consequitur 
fructus,  ut,  quod  Vellejus  suo  tempore  pronuntiare  potuit,  mi¬ 
litarium  coloniarum  Romanorum  et  causas  et  auctores  ex 
ipsarum  nomine  praefulgere,  nostra  aetate  omnino  dici  non  • 
posse  censeamus. 


0  a  p.  II. 

De  singulis  coloniis  quid  proditum  sit,  disquisitio  ad 
Plinianum  indicem  accommodata. 


Ut  iam  supra  promisimus,  ad  Pliniani  indicis  formam  ac 
naturam  prorsus  cognoscendum  primum  omnes  Italiae  colonias, 
quas  habet,  deinde,  quas  omittere  visus  est,  regionum  ordine 
enumerabimus  eaque  afferemus,  quae  de  illarum  iure  ac  con¬ 
dicione  aliunde  comparari  potuerunt.  Quo  in  opere  ordiendum 
videtur  esse  a  regione  prima,  qua  etiam  Augustum  in  libro  suo 
incepisse  exposuisse  videamur  (cf.  p.  357). 


§  i. 

Index  Plinianus. 

Sed  priusquam  haec  aggrediar,  primum  Plinii  totus  index 

hic  exhibendus  est. 

Regio  I.  §  56.  Ostia  colonia  a  Romano  rege  deducta. 

§  57.  Antium  colonia. 

§  59.  est  colonia  Minturnae  Liri  amni  divisa,  Glanica 
appellata. 

§  61.  dein  Puteoli  colonia  Dicaearchia  dicta. 

§  63.  Intus  coloniae  Capua  a  XL  campo  dicta, 
Aquinum  Suessa  Venafrum  Sora  Tea¬ 
num  Sidicinum  cognomine,  Nola. 

Regio  II.  §  99.  contributa  eo  maritima  colonia,  quae  ibi  fuerat 

(Tarentum). 

§  104.  Dauniorum  praeter  supra  dicta  coloniae  Luceria 
Venusia. 

§  105.  Cetera  intus  in  secunda  regione  Hirpinorum 
colonia  una  Beneventum. 

Regio  IV. §  107.  colonia  Bovianum  vetus  et  alterum  cognomine 

Undecumanorum. 

Regio  V.  §111.  Castellum  Firmanorum  et  super  id  colonia 

Asculum  Piceni  nobilissima, 
ab  iisdem  (Siculis)  colonia  Ancona  adposita 
promuntario  Cunero. 

§  110.  Hadria  colonia  a  mari  VI  p. 

Regio  VI.  §  113.  coloniae  Fanum  Fortunae  Pisaurum  cum 

amne  et  intus  Hispellum,  Tuder. 

Regio  VII.  §  50.  colonia  Luca  a  mari  recedens  propiorque 

Pisae  .  .  ortae  a  Pelopidis  sive  a  Teutanis 
Graeca  gente. 

§  51.  a  populo  Romano  deducta  Graviscae,  Castrum 

novum  Pyrgi  *). 

§  51.  Intus  coloniae  Falisca  Argis  orta,  ut  auctor 
est  Cato,  quae  cognominantur  Etruscorum, 
Lucus  Feroniae  Rusellana  Seniensis 
Sutrina. 

Regio  -)  VIII.  §  115.  Ariminum  colonia . intus  coloniae 

Bononia,  Felsina  vocitatum,  cum  princeps 
Etruriae  esset,  Brixillum  Mutina  Parma 
Placentia. 

Regio  IX.  §  40.  Dertona  colonia. 

Regio  X.  §  126.  colonia  Concordia  .  .  . 

Aquilejam  coloniam  (praefluentes). 

§  127.  colonia  Tergeste. 

§  129.  colonia  Pola,  quae  nunc  Pietas  Iulia,  quon¬ 
dam  a  Colchis  condita. 

§  130.  In  mediterraneo  regionis  decimae  colonia 
Cremona  Brixia  Cenomanorum  agro, 
Venetorum  autem  Ateste. 

Regio  XI.  §  123.  coloniae  ab  Alpium  radicibus  Augusta  Tau¬ 
rinorum,  inde  navigabilis  Pado,  antiqua 
Ligurum  stirpe,  dein  Salassorum  Augusta 
Praetoria  iuxta  geminas  Alpium  fores. 


1)  Monitus  a  Mommseno  non  ut  Detlefsenus  post  deducta,  sed 
post  Cosa  Volcientium  interpungo. 

2)  Detlefsen  1.  1.  p.  32  existimavit  ex  Augusti  libro  demptas 
colonias  sextae  septimae  octavae  regionis. 


2* 

R  e  g  i  o  I. 

Ostia 

colonia  maritima  fuit;  neque  mirandum  est  ob  eam  causam 
in  titulis  imperatoriae  aetatis  Ostiae  repertis  invenire  ,, patronum 
coloniae “,  „ coloniam  Ostiensem “  alia  eiusdem  rei  documenta. 
Vide  titulos  VVilm.  n.  1720,  1721,  1733,  1749,  1723.  —  Causa, 
cur  lianc  coloniam  deductis  ab  Augusto  tribuamus,  non  exstat. 

Antium 

fuit  colonia  maritima  iam  a.  u.  c.  416  deducta  et  a  Tacito 
A.  15.  23  et  a  Suetonio  v.  Neron  c.  9  et  in  titulis  Or.  n.  3180, 
Mur.  1100,  5  colonia  nuncupatur.  Itaque  ius  coloniae,  in  aetatem 
imperatoriam  servavit.  Atque  ob  eam  causam,  cum  Nero,  quia 
Antium  colonia  matri  puerperio  locus  fuisset,  suo  nomine  hanc 
coloniam  rursus  deduceret,  Tacitus  A.  14.  27  et  Suetonius  1.  1. 
de  hac  re  idem  referentes,  veteranos  non  deductos,  sed  adscriptos 
esse  dicunt.  Itaque  oppidani  non  expulsi  sunt ,  sed  solum 
coacti  novos  colonos  in  civitatem  recipere,  quod  et  Augusti 
temporibus  saepe  factum  est.  —  Quod  Strabo  5,  3.  5  affert : 
nCAvxiov)  vvvl  p\.v  ovv  avelxai  zolg  jjyefioOiv  slg  6%oXriv 
xal  avsOiv  zqjv  jiohzixcbv^  ozs  Xdfioisv  xaiQOv  xal  dia 
zovzo  xazcpxoddfirjvzai  jioXvzzXeig  olxrjdeiq  Iv  zfj  jzolsi, 
Gvyyai  Jipog  zdg  zoiavzag  tjndtjfiiag  “  id  ad  condicionem  rei- 
publicae  cognoscendam  nihil  affert. 

Minturnae 

fuit  colonia  maritima;  neque  mirandum  est  ideo,  quod  in  titulis 
Hadriani  temporis  I.  N.  n.  4059,  4060  colonia  nuncupatur.  — 
Quod  Hyginus  refert  p.  178  de  Augusti  deductionibus  dicens: 
„sicut  in  Compania  finibus  Minturnensium  quorum  nova  ad- 
signatio  trans  fluvium  Lirim  limitibus  continetur:  citra  Lirim 
postea  adsignatum  per  professiones  veterum  possessorum ,  ubi 
iam  opportunarum  finium  commutatione  relictis  primae  adsig- 
nation  terminis  more  arcifinio  possidetur “  non  tantum  valere 
mihi  videtur,  ut  inter  oppida  ab  Augusto  deducta  duodetriginta 
numeraretur. 


0  cf.  de  coi.  marit.  Marqu.  enohir.  4  p.  38. 

Puteoli l) 

cf.  C.  I.  L.  X  p.  182  fuit  colonia  maritima.  Sed  etiam  ab  Au¬ 
gusto  deductam  esse  affirmat  liber  coloniarum  p.  236  „  Puteolis 
colonia  Augusta.  Augustus  deduxit“,  per  se  nullius  auctoritatis. 
Neque  huic  loco  aliquid  momenti  affertur  ex  eo,  quod  in  titulo 
Rusicadensi  (Renier  Inscr.  d’Algerie  n.  2182)  ante  Neronem, 
ut  Mommsenus  putat,  scripto  „col.  Put.  Aug.“  invenitur.  Nam 
primum  in  hoc  titulo  mirum  in  modum  „Augusta“  nomini  oppidi 
postponitur,  deinde  tituli  Puteolis  ipsis  aut  in  Italia  ipsa  reperti, 
alter  parietarius  Pompejanus  C.  IV  n.  2152,  alter  Fundanus 
I.  N.  n.  707  Puteolos  coloniam  Claud.  Neron.,  mox  Neronis  me¬ 
moria  damnata  alii  certae  autoritatis  tituli  Flav.  Aug.  Puteol. 
nuncupant.  Atque  etiam  Tacitus  A.  14.  27  Puteolos  primum  a 
Nerone  coloniae  ius  ac  cognomentum  adeptos  esse  testatur,  ut  et 
lapicidam  Rusicadensem  et  epitomatorem  libri  coloniarum  errore 
deceptos  esse  facile  efficiatur. 

Itaque  Puteoli  in  Plinii  indice  locum  habent,  non  quia  est 
colonia  Augusti,  sed  quia  est  colonia  aut  maritima  aut  a  Vespa¬ 
siano  deducta  Plinii  temporibus  florentissima.  Magis  autem 
crediderim  nuncupari  a  Plinio,  quia  maritima  fuit. 

Capua 2) 

cf.  C.  X  p.  695.  Deduxerunt  primum  viginti  viri  lege  Iulia 
Capuam  coloniam  (Caes.  b.  c.  I.  14).  —  Caesare  interfecto 

Antonius  consul  vere  anni  710  lege  agraria,  quae  paulo  post 
sublata  est,  colonos  iterum  deduxit.  (Cie.  Phil.  2.  39.)  Deinde 
tresviri  r.  p.  c.  ante  pugnam  Philippensem  inter  Italiae  urbes 
splendidissimas  veteranis  suis  destinatas  etiam  Capuam  posuerunt 
App.  b.  c.  4.  3.  Octavianus  autem  a.  718  coloniae  certum  nu¬ 
merum  colonorum  adiecit,  (Vellej.  2.  81,  Dio.  49.  14,  Plin.  n. 
h.  18.  114),  sed  ut  severitatem  temperaret,  veteribus  colonis 
retentis,  pro  agro,  qui  auferebatur,  et  aquaeductum  et  agros 
vectigales  in  Creta  civitati  donavit.  Tituli,  alter  imperante 
Hadriano  scriptus  X.  n.  3832  (3593),  ubi  haec  supersunt  [coi. 
iu]  LIA  •  FELIX  •  AUG.,  alter  X.  n.  3867  (3613)  aetatis  Dio- 


9  cf.  Belochii  Campania  p.  96. 

2)  cf.  Beloch.  1.  1.  p.  306. 

cletianae ,  ubi  legitur  „Concordia  I u lia  Valeria  Felix  Capua" 
cum  scriptorum  testimoniis  optime  consentiunt.  Nam  nomen 
„Iulia“  et  l^elix44  a  dictatore  Caesare  fortasse  ei  impositum  est; 
„  Augustae"  nomen  probabile  est  proficisci  ab  imp.  Augusto,  sive 
quia  Augustus  colonos  iterum  deduxit,  sive  quia  hoc  nomen 
coloniae  impetranti  tribuit.  —  Valeriae  nomen  spectat  ad  ae¬ 
tatem  Diocletianam.  —  Concordiae  nomen,  quid  sibi  velit, 
ignoratur.  Fortasse  spectat  ad  tresviros  r.  p.  c.,  conditores, 
qui  se  optime  censentire  semper  prae  se  tulerunt. 

Aquinum 

cf.  C.  X  p.  530.  Ciceronis  aetate  (Phil.  2,  41.  106)  municipium 
fuit.  Sed  cum  et  tempore,  quo  Plinius  et  Tacitus  (II.  I.  88, 
II.  63)  scripserunt,  colonia  fuerit  et  tituli  eiusdem  temporis 
idem  probaverint,  neque  inter  colonias  ante  Augustum  deductos 
referri  possit,  inter  Augusti  colonias  duodetriginta  numeranda 
est. 


Suessa  Aurunca 

cf.  C.  X.  p.  465,  colonia  Augusti  habenda  est.  —  Nam  a.  711 
(cf.  Cic.  Phil.  13,  8.  18)  municipium  fuit.  Sed  colonia  nun¬ 
cupatur  et  a  Plinio  et  in  titulis  I.  N.  n.  4033,  4040;  atque 
plenum  nomen  I.  N.  n.  4324  =  Or.  n.  5152  sic  exstat:  „col. 
Iui.  Fel.  classica  .  Suessa." 


Venafrum 

cf.  de  Ven.  Mommseni  diss.  in  Ephem.  Jurisprud.  hist.  15, 
p.  288,  Henzen  Rh.  Mus.  IX  p.  543,  C.  X  p.  477. 

Venafrum  inter  Augusti  colonias  referendum  est.  Id  iam  Si- 
gonius  1.  1.  acutissime  ex  libri  coloniarum  loco  p.  239  effecit.  Sed 
quia  nos  huic  libello  nullam  auctoritatem  concedunt,  alia  testimonia 
circumspicimus.  Atque  primum  in  edicto  divi  Augusti  X.  n. 
4875  =  Wi.  n.  784  iam  colonia  appellatur,  deinde  duo  tituli  af¬ 
ferri  possunt  I.  N.  n.  4603,  4622,  in  quibus  Venafrum  colonia 
Iui.  et  colonia  Iulia  Augusta  nominatur.  — 

Solum  hoc  ex  libri  coi.  loco  efficimus  deam  aliquam  ab 
Augusto  terris  donatam  esse ;  deinde  Augustus  coloniam  ornari 
iussit  et  aedificiis  publicis,  cuius  rei  vestigium  est  titulus  I.  N. 


n.  4623,  et  magno  aequaeductu,  de  quo  edixit  Wi.  n.  784,  per 
quem  coloni  non  solum  aquam  omnibus  reipublicae  muneribus, 
sed  etiam  fortasse  magnos  annuos  reditus  adepti  sunt. 

Sora. 

C.  X  p.  560,  561.  Praeter  Plinium  ex  titulis  duobus  X  n.  5711 
et  n.  5713  (=  Wi.  n.  1427 )  Soram  coloniam  Augusti  fuisse  effi¬ 
citur.  Nam  in  altero  nuncupatur  [coljonia  Iui.  pra[etoria?  Sora] 
alter  autem  hic  est:  L.  Firmio.  L.  f.  prim.  pii.  tr.  mil  |  Illi  vir 
i.  d.  |  colonia  deducta  |  prim.  pontifici  |  leg.  IIII  Sorana,  honoris 
et  virtutis  causa.  De  quo  titulo  in  adnotatione  Mommsenus  sic 
indicavit,  ut  legionem  quartam  Sorae  delectam  et  illuc  deductam 
esse,  L.  Firmium  autem  ex  magistratu  municipii  primum  coloniae 
pontificem  factum  esse  putaret. 

Quod  Wilmannsius  adnotat  hunc  titulum  (n.  1427)  docu¬ 
mentum  esse  eius  rei,  quam  Tacitus  refert  A.  14.  27  totas  le¬ 
giones  cum  tribunis  et  centurionibus  deductas  esse  dicens, 
maxime  dubium  est.  Nam  si  Tacitus  Augusti  aetatem  significare 
voluisset,  certe  non  vocem  „ut  olim“  posuisset. 

Teanum  Sidicinum. 

cf.  X  p.  471;  Agrim  II  p.  287.  Certi  tituli  I.  N.  n.  3989  et  n. 
3999  Teanum  coloniam  Claudiam  Firmam  appellant,  demonstrant 
hanc  coloniam  non  ab  Augusto  deductam  esse,  quod  liber  coi. 
p.  238  ponit,  sed  a  Claudio ;  nam  Augusti  nomen  deest.  Idque 
stabilitur  ea  re,  quod  in  aliis  titulis  aevi  Claudio  anterioris 
quattuorviri  inveniuntur,  posterioris  duoviri. 

Nola  1). 

Cf.  C.  X.  p.  142.  Praeter  Plinii  testimonium  Nolam  colo¬ 
niam  fuisse  docetur  titulis  X.  n.  1236,  1244,  1249,  1265;  ab  Au¬ 
gusto  deductam  esse  efficitur  titulo  Diocletiani  aevi  n.  1244 
(=  1976),  ubi  appellatur  coi.  Felix  Aug. 


9  Belochius  p.  392  1.  1.  falso  suspicatur,  Nolam  Sullae  coloniam 
fuisse,  quia  „Felix“  appellatur. 

Regio  IT. 

Tarentum 

a  Plinio  ipso  colonia  maritima  significatur. 

Luceria. 

C.  IX.  p.  74.  —  De  Luceria  solum  id  statuere  licet,  eam 
Plinii  temporibus  coloniam  fuisse.  Nuncupatur  colonia  in  ti¬ 
tulis  saeculi  tertii  ineuntis,  sed  inveniuntur  in  titulis  aevo  Ve¬ 
spasiano  auterioribus  IUIviri.  —  Itaque  Luceria  Augusti  co¬ 
loniis  tribuenda  non  est. 

Yenusia. 

C.  IX  p.  44.  —  Veteranis  ante  pugnam  apud  Philippos 
factam  hanc  urbem  coloniam  destinatam  esse  Appianus  com¬ 
memorat  b.  c.  4.  3,  deductam  Horatii  clarissimum  testimonium 
Ep.  2,  2.  50  affirmat.  Etiam  posterioris  aevi  tituli  coloniam 
appellant  IX  n.  449  (=  735),  472  (=  745). 

Beneventum. 

C.  IX  p.  136.  Iam  a.  u.  c.  712,  ut  promiserunt  tresviri 
r.  p.  c.  ante  pugnam  Philippensem  Beneventum  coloniam 
factam  esse  demonstrat  L.  Munatii  Planci  elogium  I.  N.  n. 
4089  =  Wi.  n.  1112,  qui  „agros  divisit  in  Italia  Beneventi.“ 
Atque  etiam  Augustum  post  proelium  Actiacum  veteranos  VI 
et  XXX  legionis  Beneventum  colonos  deduxisse  probabile  est 
maxime  ex  titulo  IX  n.  1616  (=  1458).  Nomen  coloniae  innotuit 
ex  titulo  IX  n.  2165  (=  1411)  „ Iui.  Concordia  Felix. “  „  Con¬ 
cordiam  “  coloniae  nomen  et  liber  coi.  et  tituli  IX  n.  1538  (= 
1399)  et  1445  (=  1387),  in  quibus  coloniae  liberti  „Concordii“ 
appellantur,  prae  se  ferunt. 

Regio  IIII. 

Bovianum. 

C.  IX  p.  239.  Sullana  colonia,  ut  Drumannus  (II  p.  479 
adn.  4)  putat,  certe  non  fuit ;  nam  Caesaris  dictatoris  tempore, 
ut  declarat  titulus  n.  2563  (=  4986)  municipium  fuit.  Sed 
exstat  titulus  Marcelli  centurionis  legionis  XI  Claudiae  IX  n.  2564, 

quem,  si  comparas  cum  Plinii  loco,  qui  Bovianum  Undecumanorum 
appellat,  probabile  fit  Bovianum  Flaviano  tempore  coloniam 
deductam  esse.  IX  2564. 

imp  CaesaRI  •  VESPASIANO 
aug.  pont.MAX  •  TRIB  •  POTESt  VI 
cos  VI  design1  VII  IMP-XIIII  P- P  Cens  p.  C.  75 

EX  •  TESTAMENent 
MARCELLI  0  LEG  XU  CLaud 
IATIVM  •  PRAEF  •  CHOR  III  ALpinorum 
prAEF-  CIVITATIS  •  MAEZEiorum 
IANORVM  •  II  VIRIDQVINQenn 
patrONI  COLONIAE 

Regio  Y. 

Hadria 

C.  IX  p.  409.  colonia  appellatur  I.  N.  6128  et  6129;  titulus 
autem  I.  N.  6130  „ Venerius  coi.  1.  Felix “  nomen  Veneria  ei 
fuisse  testatur.  Certe  Plinii  temporibus  colonia  fuit;  cognomen 
„Veneria“  monstrare  videtur,  si  recordaris  coloniae  Veneriae 
Corneliae  Pompeiorum  (cf.  Wi.  n.  1908),  non  ab  Augusto  sed 
fortasse  a  Sulla  deductam  eam  esse. 

Ancona  et  Asculum. 

Anconam  coloniam  fuisse  titulus  VI  n.  1511  demonstrat, 
ab  Augusto  deductam  Appianus  refert  l.  c.  5.  23:  6vo  6e 
OTQCtrov  rtb)  tcc  tg  liyxcova  jtoXiv  cpxujf/zva ,  KcdoaQi  de 
ovxa  jictTQcdct  xal  tOTQarevfuva  XvtcovLcq. 

Asculum  solo  in  titulo  urbano  VI.  n.  1512  colonia  appel¬ 
latur.  Quo  tempore  deducta  sit,  definiri  nequit. 

VI  1511  C  Gallio  Aristaeneto 


decuriones  et  plebs  coloniae 
Anconitarum 

1512  C.  Gallio  Aristaeneto 


decuriones  et  plebs  coloniae 
Asculanorum. 


Fanum  Fortunae 


colonia  appellatur  Grut.  445.  8  et  titulo  Bull.  d.  Inst.  1860 
p.  200.  Nomen  innotuit  ex  titulo  apud  Orellium  n.  83:  L.  Ti- 
tulenus  L.  f.  tertius  oriundus  colonia  Iulia  Fano  Fortunae  e.  q.  s. 
Quod  nomen  una  cum  Plinii  testimonio  cogit,  ut  Fanum  Fortu¬ 
nae  coloniam  Augusti  esse  credamus. 

Pisaurum 

colonia  civium  Romanorum  fuit.  Sed  legimus  apud  Plutarchum 
vit.  Anton  c.  60:  ThiOavQa  filv  jivrwvia  jzohc  xh]QOvyia 
(oyjoiiivjj  jraQa  ror  'Adyiar  ya6  parcor  vjtoQQaysvrcov  xaze- 
jzoftrj ;  atque  invenimus  titulos  posterioris  aetatis  Or.  n.  83  Fabr. 
435.  17,  in  quibus  colonia  nominatur.  Quae  id  oppidum  post 
terrae  motum  rursus  revixisse  demonstrant.  Et  quia  Or.  n.  83 
nominatur  „ colonia  Iulia  Felix  Pisaurum “  coloniis  ab  Augusto 
deductis  tribuitur.  Sed  ut  iam  dictum  est,  Pisaurum  colonia 
fuit  civium  Romanorum  et  ob  hanc  causam,  priusquam  terrae 
motu  deleta  est,  non  Arzcoria  jiohq  xbjgovyia  vocari  potuit. 
Quomodo  id  sese  habuit,  discerni  nequit.  Videmus  autem  Au¬ 
gustum  omne  vestigium  Antonianae  deductionis,  quam  Plutarclius 
testatur,  sic  delevisse,  ut  colonia  etiam  nomine  „Iulia“  usa  sit. 

H  ispellum 

colonia  nominatur  in  titulis  Mur.  1104.  21  (splendidissimus  ordo 
colon.  Hispellatium)  et  Or.  n.  2170  (0.  Matrinio  Aurelio  .  .  .  huius 
splendidissimae  coloniae  curatori.  Nomen  innotuit  cx  titulo  Grut. 
351,  1.  Alfius  C.  f.  Lem.  Ruf.  II  vir  quin  |  coi.  Iui.  Hispelli 

et  II  vir . ,)  ut  coloniis  ab  Augusto  deductis  recte  ad- 

numerari  possit. 


Tuder 

colonia  nominatur  saepius,  inter  quos  titulos  laudo  Wilm.n.2100, 
qui  descriptus  est  a  Nisseno  sic  incipientem:  Pro  salute  |  co¬ 
loniae  et  ordinis  |  decurionum  et  populi  |  Tudertis . 

Atque  ab  Augusto  videtur  deducta  esse,  quia  legitur  apud 
Mur.  1111,  21 

.  .  .  IORVM _ CAR  . .  . 

CAE  .  . .  IUS  NERVAE  TRAIAN1  .  . . 

AVG  .  GERMANICI .  DACICI .  PRO  .  PRO  . . . 

•  •  «  • 

COL.  IVLIA  .  FIDA  .  TVD  .  . 

PATRONO  EX  D.  D. 

Regio  VII. 

Luca. 

Henzen  n.  6493  =  Wi.  n.  111.3:  L.  Memmius.  C.  f.  Gal.  Q. 
tr.  pl.  pr.  |  frumenti  curator  ex  s.  c.  |  praefectus  leg.  XXVI  et 
VIL  |  Lucae  ad  agros  dividendos  |  pontifex  Albanus  |  Memmia 
filia  testamento  suo  fieri  iussit.  Praeter  liunc  titulum,  qui  Lu¬ 
cae  triumvirorum  iussu  terrae  adsignationes  factas  esse  (de 
quare  vide  Momms.  enebir.  2  2  p.  716  adn.  2.)  declarat,  et  Plinii 
testimonium  nihil  habemus,  quod  de  Luca  proferamus.  Sed 
satis  haec  duo  testimonia  videntur  esse,  ut  Lucam  coloniis  Au¬ 
gusti  adnumeremus. 


Pisae. 

Nomen  coloniae  cognoscimus  ex  clarissimis  cenotaphiis 
Pisanis  Wilm.  n.  883,  ubi  v.  42  haec  leguntur:  petantque  ab 
eo,  uti  colonis  Iuliensibus  coloniae  Obsequentis  Iuliae  Pisanae 
ex  hoc  decreto  ea  omnia  facere  exsequique  permittat  —  Liberti 
coloniae  „Obsequentii“  nominabantur,  ut  perspicitur  ex  titulo  Grut. 
p.  444 :  D.  M.  |  Mettia  Ianuaria  hic  adq.  con.  |  b.  m.  |  Quintus 
Obsequentius  Severinus  |  Aug.  Pisis . 

Graviscae  Castrum  novum  Pyrgi 

notissimae  sunt  coloniae  civium  Romanorum.  De  Castro  novo 
res  non  liquet;  nam  exstat  aliud  Castrum  novum  in  Piceno  et 
hoc  a  Marquardtio  1.  I.  coniectura  colonia  civium  Romanorum 
existimatur.  Sed  illud  non  erat  colonia  civ.  Rom.,  sed  coi.  Iui. 
Castrum  novum,  de  qua  re  postea  dicetur. 

Falisca 

quia  Plinius  addit  „  Argis  orta,  ut  auctor  est  Catou  Augusti 
colonia  non  habenda  est. 


Rusellae. 

Nihil  invenio  quae  adferam. 

Lucus  Ferouiae. 

Solum  titulum  novi  Orellianum  n.  4099,  ubi  sic  legitur: 
M.  Silio  Epaphrodito  patrono  ....  Lucoferonenses  .  .  .  quod 
amphitheatrum  coi.  Iui.  Felici.  Lucofer.  s.  p.  f.  dedicavitque. 
1.  d.  d.  d. 


Sena. 

In  tabula  Peutingeriana  legitur  „Sena  Iulii“,  quod  certe  non  suf¬ 
ficit,  ut  Seniensem  urbem  coloniam  aut  coloniam  Augusti  fuisse 
dicamus. 

Sutrium. 

Exstat  titulus  apud  Grut.  302.  1  coi.  coniunc.  Iulia  Sutrina. 


Regio  VIII. 

Ariminum. 

Iam  inter  splendidissima  oppida  fuit  ante  pugnam  Philip¬ 
pensem  App.  b.  c.  4.  3  veteranis  destinata.  Coloniam  fuisse 
ex  titulo  Vettii  Valentis,  aevo  Flaviano  scripto  et  L.  Betutii 
Furiani  perspicitur,  Wi.  n.  1617,  Grut.  1091.  12;  ab  Augusto 
deductam  nomen  docet  in  duobus  titulis  servatum  Or.  n.  5124 
(=  Wi.  n.  2123)  et  Or.  n.  4025:  coi.  Aug.  Ariminum. 

Magni  momenti  est  inscriptio  pontis  Ariminensis  Or.  n.  604. 
Quae  hic  laudari  potest,  quia  hic  pons  probabiliter  donum 
domus  imperatoriae  existimatur  et  inter  ea  publica  aedificia  vel 
instrumenta  referri  potest,  quibus  coloniae  nuper  deductae  per 
Augustum  et  filios  suos  ornatae  et  ditatae  sunt.  —  Augustus 
hunc  pontem  aedificasse  fertur,  eius  statua  in  illo  conspiciebatur, 
ut  Dio  53.  22  refert:  avrd)  h<p  mptdcov  sv  ts  ry 

tov  TifttQidog  yscpvQa  xcd  Iv  IIqi/uvo)  tJiotrjfirjOav. 

Bononia  l) 

colonia  appellatur  a  Tacito  Ann.  12.  58.  —  Quis  deduxerit 
lianc  coloniam,  legimus  apud  Dionem  50.  6:  „ jzavxag  yag 
(KcilOccq)  x ovg  vjzo  xov  1 ivxooviov  djcocxio&tvxag  xd  (ihv 
hxfpoftrjGaq,  dxt  dliyovq  orxaq ,  xd  de  xal  svsgyexr oag, 
jiQOOexe&sixo  .  xd  xs  yaQ  dlla  xal  x ovg  xryv  Bovcovlav 
Ijioixovvxaq,  avxog  avihg,  tva  6?)  xal  v(p  tavxov  djccpxlo&ac 


doxcoot  JiQoqxaxt6x7)6axo.u  Idem  testatur  Suetonius  vit.  d. 
Aug.  17.  Itaque  fuit  Bononia  colonia  Antonii,  quam  postea 
Augustus  in  se  suscepit.  Quare  inter  Augusti  duodetriginta 
i  ure  numerari  potest. 


Titulorum  Bononiensium  ad  statum  reipublicae  spectantium 
unus  mansit,  dc  quo  Borghesius  opp.  8  p.  296  egregie  dis¬ 
putavit.  Est  enim  hic  Or.  n.  3325 


Divus  Augustus  parens 
dedit 


.  Augustus 

Germanicus  . 

refecit. 


e.  q.  s. 

Nomen  deletum  Neronis  sit  oportet ;  scimus  enim  ex 
Tacito  A.  12.  58  (=  Suet.  Nero  7)  Neronem,  cum  Bononia 
igne  deleta  esset,  tamquam  patronum  infelicissimi  oppidi  a  con¬ 
sule  largitionem  impetrasse.  Et  in  Neronem  clientela  Bononiae, 
de  qua  apud  Suetonium  sermo  est  Aug.  17. 2),  ab  Antoniis 
venerat,  quia  Antonia  maior,  Marci  Antonii  et  Octaviae  filia, 
eius  avia  fuit.  —  Quare,  si  Neronem  patronum  coloniae  balineum 
deletum  refecisse  concedes,  dubitari  nequit,  quin  Augustus  pa¬ 
rens  coloniae,  qui  balineum  dedit,  etiam  deduxerit  coloniam.  — 
Qua  in  re  solum  hoc  addendum  videtur  esse,  quod  Bononienses, 
qui  hunc  titulum  scribi  iusserunt,  iuris  coloniae  ab  Antonio 
accepti  prorsus  obliti  erant  aut  oblitos  esse  simulaverunt.3)  De 
nomine  coloniae  nihil  constat. 


’)  cf.  Schiller,  Gesch.  des  Rom.  Kaiserr.  unter  Nero  p.  79. 

2)  cf.  Momms.  in  Mon.  Aneyr.  p.  09. 

3)  cf.  ea  quae  de  Pisauro  dicta  sunt. 


Brixillum. 


De  Brixillo  nihil  comperi. 

Placentia 

fuit  colonia  Latina  a.  536  deducta.  —  Lege  Iulia  pervenit  ad 
civitatem  Romanam  et  post  id  tempus  municipium  vocatur  et  a 
Cicerone  in  Pisoniana  apud  Asconium  p.  3  (cf.  Marquardt 
enchir  4  p.  60)  et  in  titulis,  si  recte  a  Momraseno  suppletur 
titulus  V.  n.  5847  ex  alio  Placentino  titulo  reperto:  Mur.  1067.  4. 
Et  etiam  in  alio  titulo  Mur.  679,  1  reperitur  pro  II  vir  Illi 
vir,  alicubi  II  vir. 


Mutina 

fuit  colonia  civium  Romanorum.  —  Etiam  ob  eam  causam  im¬ 
peratoria  aetate  colonia  nuncupatur  in  titulo  apud  Mur.  1112,  5 
qui  vitiatus  invenitur  apud  Grut.  1160,  3  (cf.  Marq.  I.  c.) 

Parina 

fuit  colonia  civium  Romanorum  a.  571  deducta  et  colonia  ap¬ 
pellatur  in  titulo  honorario  V.  n.  8659.  Sed  etiam  testimonia 
exstant,  quibus  ab  Augusto  veteranos  Parmam  deductos  esse 
probari  possit.  Nam  invenimus  Parmae  titulum  hunc  (Wilm. 
1448): 

. Tertia  |  uxo  r 

L.  Vettidius  C.  f.  veteranus  leg.  XII  |  Paternae 
sexvir,  aed 

Sed  solum  unus  vel  alter  veteranus  deductus  videtur  esse, 
nam  legio  XII  etiam  post  bellum  civile  retenta  est  et  postea 
nomen  „Eulminata“  accepit.1)  —  Coloniae  autem  nomen  cogno¬ 
scere  videmur  ex  titulo  posterioris  aevi  apud  Grut.  492,  5.  [qui 
apud  Mur.  1110,  5  vitiatus  invenitur],  ubi  legimus  „ patr.  coi. 
Iui.  Aug.  Parm.u  Ceterum  iudicandum  est  non  deesse  iis 
testimonia,  qui  Parmam  Augusti  coloniam  fuisse  censeant,  certe 
discerni  rem  non  posse. 


9  Wilmannsius  adnotat:  paterna  appellata  est  legio,  cum  Augusti 
exercitui  adscriberetur  necdum  fulminatae  nomen  accepisset. 

Regio  VIDI. 

Dertona. 

C.  V  p.  832.  Titillus  urbanus  Or.  n.  74  exhibet  nomen: 

P.  Vibi.  P.  f.  Mariani  e.  m.  v . oriundo  ex  Ital.  Iui.  Dertona: 

Quod  legitur  in  titulo  V.  n.  7376  coi  [ . a]ug  Dertona 

negligendum  est,  quia  titulus  lectionis  est  parum  certae  et 
fortasse  interpolatae.  Tamen  Plinio  et  titulo  urbano  consentiente 
coloniam  deductam  esse  ab  Augusto  statuendum  est. 


Regio  X. 

Aquileja. 

C.  V  p.  83.  A  Plinio  commemoratur.  Sed,  ut  Mommsenus 
vidit,  Plinium  cogitavisse  de  colonia  latina  ex  eo  optime 
perspici  potest,  quod  eodem  loco  L.  Pisonis  de  Aquileja  condita 
relationem  citavit.  —  A.  u.  c.  664  (cf.  encliir  3,  1.  48)  muni¬ 
cipium  factum  est,  postea  Hadriano  vel  Pio  imperante  nomen 
honorificentius  coloniae  accepit.  Quare  non  mirandum  est,  quod 
in  duobus  titulis  huius  aut  posterioris  aevi  n.  1084  et  n.  1127 
inveniuntur  servi  coi. 


Concordia. 

C.  V  p.  178.  Iulia  Concordia  appellatur  in  titulis  quattuor 
n.  1901,  1884.  Grut.  549,  7.  C.  III  n.  5238.  Coloniam  fuisse 
testantur  Plinius,  Ptolemaeus  3,  1.  29,  Fronto,  qui  (ep.  ad  am 
ed  Niebuhr  p.  220)  legem  coloniae  huius  commemorat  paucaque 
ex  ea  descripsit.  Itaque  Concordia  Augusti  colonia  fuit. 


Tergeste. 

C.  V  p.  53.  Titulis  tacentibus  solis  scriptorum  testimoniis 
usi  Tergestem  coloniam  Augusti  statuimus.  Nam  commemoratur 
colonia  a  Plinio  et  Ptolemaeo  idemque  ab  Appiano  Illyr.  18. 
—  Fortasse,  ut  suspicatur  Mommsenus,  Appianus  errat,  qui 
eam  refert  a.  u.  c.  719  conditam  esse.  Namque  ex  titulo 
n.  525  „Imp.  Caesar  cos  desig.  tert.  |  III  vir.  r.  i.  c.  iter.  | 
murum  turresque  fecit u ,  quem  non  convenire  nisi  anno  721 

facile  apparet,  concludi  potest  Augustum  eodem  anno,  quo 
turrem  murosque  fecit,  etiam  coloniam  condidisse. 

adn.  Caesar  consul  iterum  factus  est  a.  721,  consul 
tertium  a.  723,  triumvir  r.  p.  c.  iterum  fuit  ab  a.  717  ad.  a.  721. 

Polii. 

C.  V  p.  3.  Polam  ab  Augusto  deductam  esse  colligitur  ex 
plenis  coloniae  nominibus  „Iulia  Pola  Pollentia  Herculanea^,  quae 
innotuerunt  ex  titulo  Y.  n.  8139,  deinde,  quia  a  Plinio  colonia 
„Pola  quae  nunc  Pietas  I ulia “  significatur.  Optimeque  huic 
rei  convenit,  quod  in  titulo  n.  50  invenitur  tribunus  leg.  XXIX) 
quae  Caesariana  ex  earum  numero  fuit,  quae  ante  a.  727  certe 
exauctoratae  sunt  (cf.  Momms.  adn.).  —  Coloniae  liberta  in 
titulo  n.  83  appellatur  Pollentia,  ut  „Pollentia‘:  nomen  praecipuum 
coloniae  fuisse  possit.  —  Ex  eo,  quod  colonia  a  Plinio  „Pietas“ 
vocatur,  colligi  non  potest  L.  Antonium  hanc  coloniam  con¬ 
didisse.  Nam  quamquam  hoc  nomen  accepit  (Dio.  48.  5)  et 
suos  nummos  sic  inscripsit  (cf.  Ekhel  D.  N.  6  p.  42),  ut  haec 
res  amoris  fraternae  splendidissimum  testimonium  exsisteret, 
tamen  haec  pietatis  et  concordiae  vocabula  a  triumviris  solam 
ob  eam  causam  data  esse  existimanda  sunt,  ut  eorum  optimum 
consensum  in  rebus  domesticis  demonstrarent  (cf.  Beneventum). 

Cremona. 

C.  V  p.  413.  Augustum  veteranis  suis  in  Cremona,  quae 
lege  lulia  municipium  factum  erat,  agros  divisisse  Probus  incomm. 
ad  eclog.  p.  6  retulit.  Inde  Cremona  colonia  vocatur  et  a 
Tacito  h.  3.  32  et  a  Strabone  V  p.  206  et  a  Plut.  Otho.  7. 
—  In  titulo  n.  4191  invenitur  miles  leg.  X  Veneriae.  —  Vir- 
gilio  bonum  suum  Cremonense  ab  Augusti  militibus  ablatum 
esse  notissimum  est. 

Brixia. 

C.  V  p.  439.  In  titulo  Augusti  tempore  scripto  colonia 
nominatur  l);  plenum  nomen  coi.  Aug.  civica  Brixia,  quod  innotuit 
ex  titulo  n.  4212,  aliquam  rem  significare  videtur,  qua  Brixia 


9  V.  n.  4307:  Divus  Augustus  |  Ti.  Caesar  divi  Augusti  f.  divi 
n.  |  Augustus  |  aquas  in  coloniam  |  perduxerunt. 

colonia  diversa  fuit  ab  aliis  Augusti  coloniis.  Certe  Augusti 
colonia  habenda  est. 


Ateste. 

C.  V  p.  240.  colonia  nuncupatur  in  titulo  Augusti  vel  Tiberii 
temporibus  scripto  n.  2561.  Nomen,  quod  Labuit,  notum  non 
est.  Deducti  sunt,  ut  tituli  docent,  praecipue  legionis  XI  et 
V  urbanae  milites;  sed  etiam  tituli  militum,  qui  in  aliis  legionibus 
aut  in  cohortibus  praetoriis  stipendia  fecerunt,  inveniuntur.  — 
Coloniam  post  proelium  Actiacum  deductam  esse  ex  eo  cernitur, 
quia  milites  nonnulli,  qui  omnes  probabiliter  Atestem  deducti 
erant,  honorificum  nomen  Actiacum  habent.  Tituli  militum  hoc 
nomine  insignium  hi  sunt  n.  2503,  2501,  2839,  890,  2389, 
quorum  tres  Atestae  inventi  sunt,  quartus  Aquilejae,  quintus 
Patavii;  sed  etiam  hi  duo  tribum  Romiliam  habentes,  Atestae 
tribuendi  sunt,  praesertim  cum  ex  Ateste  Patavium  titulos  abla¬ 
tos  esse  constet. 

De  titulo  n.  2501  egregie  Mommsenus  disputavit  in  comm. 
mon.  Aucyr.  p.  40. 


Regio  XI. 

Augusta  Taurinorum 

C.  V.  2  p.  779.  colonia  nominatur  a  Tacito  h.  2.  66  et  in  titulis 
n.  7002,  7003,  7007  item  in  suburbano  Or.  2179.  Deinde  ap¬ 
pellatur  in  titulis  Julia  Augusta  Taurinorum"  et  Julia  Augusta" 
et  „Augusta  Taurinorum".  Dubium  esse  non  potest,  quin  Au¬ 
gustus  eam  deduxerit,  sed  nescimus,  quo  anno  id  factum  sit. 

Augusta  Praetoria  Salassorum 

colonia  appellatur  a  Plinio  et  Ptolemaeo.  Scriptores  Cassiod. 
ad  a.  729,  Suet  Aug.  21,  Strabo  4,  6.  7,  Dio.  53.  25  con¬ 
sentiunt  devictis  Salassis  in  loco  castrorum  Varronianorum  co¬ 
loniam  militum  conditam  esse  nomine  imposito  „col.  Augusta 
Praetoria". 


3 

§  2. 

Coloniae  quae  desunt  indici  Pliniano. 

Desunt  Pliniano  indici  coloniae ,  quae  aut  a  Borghesio  aut 
a  nobis  coloniae  iudicantur  exceptis  iis,  quae  sola  libri  colonia¬ 
rum  auctoritate  nituntur,  hae:  Abella  Abellinum  Cumae  Nuceria 
Castrum  novum  (Piceni)  Florentia  Perusia  Parentium  Verona 
Augusta  Bagiennorum.  Videamus  quid  de  iis  dicendum  sit. 

Abella. l) 

C.  X,  p.  136.  Abellam  coloniam  fuisse  perspicitur  ex  titulo 
Trajanae  aetatis  X.  n.  1202  (=  1947),  ubi  legitur  „N.  Marcio.... 
donis  donato  a  divo  Traiano  .  .  .  patrono  coi.  d.  d.“  Sed  iam 
Augusti  tempore  colonia  fuit,  cuius  rei  testimonium  invenitur 
titulus  n.  1210  (=  1958),  ubi  legitur  „colonei  et  incolae".2) 

Abellinnm. 

C.  X.  p.  127.  Nomen,  quod  innotuit  ex  titulo  X.  n.  1117  (=  1875) 
singulare  neque  lectionis  prorsus  certae  „Ven(eria)  Livia  Au¬ 
gusta  Alexandriana  Abellinatium"  incertum  relinquit,  num  inter 
Augusti  colonias  recte  referenda  sit.  —  Fortasse  nomen  „Ve- 
neria“  Sullanam  originem  monstrat. 

Cumae. 

C.  X.  p.  351.  —  Si  titulos  X.  n.  3703  (=  2568)  et  3704  (=  2569), 
ubi  Cumae  colonia  vocatur,  respicis  neque  Petronii  narrationem 
c.  57  negligis,  qua  probabiliter  Cumae  significantur,  Cumas  co¬ 
loniam  Augusti  fuisse  facile  concedes.  Quod  Plinius  Cumas  in 
indice  suo  omisit,  fortasse  ob  eam  causam  fieri  potuit,  quia 
iam  in  ora  describenda  (3,  61)  eas  commemoraverat.  Alio  loco 
in  errorem  oppositum  deductus  est:  §  104  Venusiam  inter  co¬ 
lonias  recenset,  deinde  iterum  inter  oppida. 

Nuceria 

C.  X.  p.  124.  erat  inter  Italiae  splendidissima  oppida  ante  pugnam 
Philippensem  veteranis  destinata.  —  Neque  solum  a  Plinio  et 

9  Beloch.  p.  412. 

2)  titulus  I.  N.  n.  1945  =  X.  n.  1200  adferri  non  potest.  Solum 
enim  hoc  superest  SEX  POM 

COS  PATI 

Ptolemaeo,  sed  etiam  et  a  Tacito  A.  13.  31;  14.  17  et  a  Seneca 
nat.  quaest.  6.  12  colonia  nuncupatur,  cui  rei  optime  consentit 

tituli  fragmentum  hoc  X.  n.  1090  VS  .  COL  .  L  .  PHIALVS 

ET  .  SVIS.  — 

Itaque  fuit  certe  Augusti  colonia.  —  Sed  videtur  colonia  ab 
antiquo  municipii  splendore  decrevisse,  propterea  quoniam  Ta¬ 
citus  1.  1.  a.  p.  C.  57  eam  supplemento  firmatam  esse  dixit, 
deinde  ob  titulorum  paucitatem. 

Florentia. 

Apud  Plinium  3.  52  Florentini  in  oppidorum  recensu !) 
locum  habent.  Sed  hic  Plinii  error  videtur  latere.  Nam  exstat 

i 

titulus  Or.  3711  Florentiae  repertus,  ubi  „colon.  adlectus"  inveni¬ 
tur.  Atque  alter  titulus  affertur  iam  a  Borghesio  (1.  1.  p.  275), 
qui  nomen  coloniae  Flor,  exhibet  „Iul.  Aug.“  Repertus  est  in 
pago  Arbin  Sabaudiae,  Montemiliani  in  arcem  translatus,  deinde 
primum  publici  iuris  factus  a  Guichenon  Hist.  Sabaud.  p.  32. 
—  Sed  Guichenon  et  Borghesius  exhibent  lectionem  incertam 
et  depravatam,  habemus,  ut  Hirschfeldius  a  me  rogatus  bene¬ 
volentissime  per  literas  me  docuit,  si  non  lapidem  ipsum,  egre¬ 
gie  de  lapido  ipso,  qui  fortasse  etiam  nunc  exstat,  exemplum 
a  Perizonio  expressum  in  cod.  Taurino  (cf.  C.  I.  L.  V  p.  772) 
f.  155: 

T  *  POMPEIO  •  T  •  F  •  vol[tinia] 

ALBINO 

TRIBVNO  •  MIL  •  LEG  •  vi 
VICTRIC  •  SVB  •  PROc 
PROVINCIAE  •  LVSITANIAE  iivir 

ID- COL •  1VL  • AVG • FLOR  V  •  • 

POMPEIA  •  T  •  FIL  •  SCATINA - 

Quae  adscripsi  Hirsclifeldii  supplementa  sunt.  —  Ex  quo 
exemplo  apparet  V  neque  V(iva)  suppleri  neque  ad  Pompeiam 
referri  posse,  ut  Borghesius  voluit,  praesertim  cum  Hirschfeldio 

*)  In  eodem  oppidorum  recensu  scribitur  „Arretini  Veteres  Ar¬ 
retini  Fidentiones  Arretini  Iulienses.“  Borghesius  1.  1.  Arretium 
ob  hanc  causam  inter  colonias  Augusti  retulit;  ego  sequi  non  pos¬ 
sum.  Nam  Arretini  Iulienses  esse  potuerunt,  Arretium  colonia  sit 
non  oportuit. 


3* 


teste  in  illis  regionibus,  ubi  titulus  repertus  est,  hic  vocabuli 
„vivus“  usus  adhuc  inveniri  non  potuerit,  sed  hoc  V  referendum 
esse  ad  coloniae  nomen.  —  Duo  coloniarum  nomina  novi  litera 
V  incipientia:  Valeria  et  Veneria.  Quorum  „Valeria“  Diocletia- 
nam  originem  significans  huic  titulo,  qui  omnia  optimae  aetatis 
signa  prae  se  fert,  apta  non  est,  altera  „Veneria“  optime 
convenit.  Nam  etiam  Augusti  coloniae  facile  Veneriae  no¬ 
minari  potuerunt.  —  Magis  autem  crediderim  Florentiam  co¬ 
loniam  Sullanam  fuisse  ab  Augusto  auctam  et  firmatam.  Cuius 
rei  solum  vestigium  nobis  superest  haec  litera  V.  Nam  Flori 
locus  (2.  9.  27):  „municipia  Italiae  splendidissima  sub  hasta 
venierunt  Spoletium  Interamnium  Praeneste  Florentia14  non 
cogit,  ut  Ihnium  secuti  (H.  R.  5  p.  408  A.  3)  haec  oppida 
Sullae  colonias  existimemus ;  alias  enim  res  respicit.  Sed  fieri 
potuit,  ut  haec  oppida  vendita  etiam  deducerentur.  Neque 
solum  ex  his  oppidis  Florentiam  coloniam  Sullanam  fuisse  effi¬ 
ciatur  oportet,  sed  etiam  Praenestem.  Namque  Gellius  N.  A. 
16.  13  Hadrianum  in  oratione  de  Italicensibus,  quam  in 
senatu  habuit,  dixisse  atfert:  Praenestinos  maximo  opere  a 
Tiberio  imperatore  petisse  orasseque,  ut  ex  colonia  in  municipii 
statum  redigerentur.  Ex  quibus  apparet  Praenestem  et  Tiberii 
tempore  coloniam  fuisse  et,  cum  nullo  modo  coloniis  Augusti 
tempore  deductis  adnumerari  possit,  a  Sulla  conditam  esse. 

Perusia. 

Quod  Dio.  48.  14 l)  et  Appianus  b.  c.  5.  49  referunt,  Augustum, 
quia  oppidum  anno  713  omne,  praeter  Hephaesteum  igne  dele¬ 
tum  esset  iis ,  qui  vellent  permisisse,  ut  ibi  habitarent,  optime 
consentit  cum  eo,  quod  oppidum  in  titulo  Or.  n.  93  nomen  habet 
«Augusta  Perusia11 ,  quod  legitur  in  titulo  Or.  n.  608  ,;Aug. 
sacr.  Perusia  restituta u ,  quod  tituli  quatuorvirorum  municipa¬ 
lium  reperiuntur,  ut  titulus  Or.  n.  3707. 


0  ?]  Tto^iq  aiTTj  nlrp  xov  Hyaioxeiov  xov  xe  xrjq  Hpaq  edovq 
naoa  xaxexav&rj  .  zovxo  dh  eowxhj  yaQ  nwq  xax a  xv/rjv  avtjy&tj  xe 
iq  xt]V  Pcjfixjv  oyewq  oveiQOv ,  i)v  b  KaloaQ  eide  xal  naqkoye  xal 
zfi  Ttokei  TtQoq  xdiv  fiovkofJ.£va>v  ovvoixio&rjvcu ,  nk^v  oxl  xrjq  yojQaq 
ovdlv  vJitQ  hnxa  xcd  ijfuav  oxadiovq  ixxijoavxo. 


37 


Sed  ob  portae  Marciae  inscriptionem,  quae  legitur  in  titulo 
Or.  n.  94  „colonia  Vibia  Aug.  Perusia44,  Borghesius  *)  Perusiam 
inter  Italiae  colonias  retulit.  '  Et  etiam  in  edicto  Perusino,  anni 
a.  C.  161  duoviri  inveniuntur,  qui  solum  in  coloniis  reperiri 
solent.  Sed  etiam  in  eodem  ipso  edicto  oppidum  non  colonia, 
sed  solum  „Augusta  Perusia “  vocatur.  —  Res  aeque  atque  in  op¬ 
pidis  Iulium  Carnicum  et  Iulium  Iriensium  (V  p.  829  et  172) 
ita  explicanda  est,  ut  Perusia  nomine  „ Augusta  Perusia44  vicus 
esset,  postea  coloniae  magistratus  acciperet,  postremo  cum  im¬ 
perante  C.  Vibio  Gallo  (251 — 253),  qui  Perusinorum  patronus 
fuit  aut  ideo  creatus  est,  ad  nomen  et  ius  coloniae  pervenisset, 
nomen  „ Augusta “  priorum  temporum  servaret. 

Castrum  Novum  (Piceni). 

Existimatur  colonia  civium  Romanorum,  sed  nullum  certum 
testimonium  exstat,  quo  id  stabilitur.  —  In  Plinii  indice  inter 
Etruriae  oppida  invenimus  coloniam  Castrum  Novum,  tituli  Or. 
n.  1009  et  n.  5543  coi.  Iuliam  Castrum  novum  in  Piceno  situm 
nuncupant;  titulus  enim  Or.  n.  1009  prope  ad  oppidum,  quod 
hodie  Civitavecchia  est,  repertus  est.  Sed  lii  duo  tituli  ineuntis 
quarti  saeculi  omnino  non  videntur  sufficere,  ut  Castrum  Novum 
Augusti  coloniam  existimemus. 

Firmum. 

C.  IX  p.  508.  —  Apud  Plinium  3.  111  solum  de  castello 
Firmanorum  sermo  est.  —  Tamen  Firmum  inter  Augusti  co¬ 
lonias  referendum  est.  Nam  quamquam  titulus  n.  534  „Imp. 
Caesar  Aug.  |  Pont.  Max  parens  |  coloniae  dedit“,  ex  quo  Bor¬ 
ghesius  (opp.  V.  271)  effecit  Augustum  coloniam  Firmum  de¬ 
duxisse,  si  non  recte  falsus  graviter  suspectus  est  (IX.  28*), 
tamen  ex  edicto  Domitiani  n.  5420  (=  Or.  3118)  legionem 
quartam  C.  Caesaris  Firmum  deductam  esse  constat;  et  in  aliis 
titulis  n.  5337,  5363  seq.  colonia  nuncupatur.  Nomen  „Iulia“ 
habuisse  recte  effici  non  potest  ex  reliquiis  tituli  VI.  n.  1481 
cur(atoris)  rei  p(ublicae)  I . Firman(orum). 


0  cf.  Borghesi  1.  1. 

Parentium 

C.  V.  p.  35  apud  Plinium  oppidum  appellatur,  sed  in  titulo  n. 
335  „col.  Iulia  Parentium “  dicitur,  ut  eodem  tempore,  quo 
Pola  deducta  esse  videatur. 

Verona 

V.  p.  327.  apud  Plinium  3.  130  municipium  vocatur.  Sed 
obstat  solum  huic  vocabulo,  quia  in  titulo  n.  3329,  qui  a.  p. 
Chr.  265  scriptus  est,  dicitur  colonia  „Augusta  nova  Gallieniana“ 
et  apud  Tacitum  H.  3.  8  colonia  vocatur.  Sed  fieri  potuit,  ut 
Tacitus  erraret  aeque  atque,  cum  Augustam  Vindelicorum  co¬ 
loniam  nuncuparet  (Germ.  c.  41),  neque  titulo  a.  265  p.  Chr. 
scripto  videtur  satis  effici  posse,  ut  cum  Borghesio  coloniam 
inter  Augusti  colonias  referamus. 

Augusta  Bagiennorum 

V.  p.  873.  certe  Augusti  colonia  non  est,  in  titulo  n.  7153 
inter  municipia  refertur. 


!)  cf.  C.  I.  L.  III.  p.  711. 


VITA. 

Natus  sum  Ludovicus  Alexis  H  ollae  uder  Burghersdorpii 
in  vico  Africae  orientalis  die  II  Maii  a.  1858  matre  Bertlia,  e 
gente  Hess,  patre  Ludovico,  quibus  superstitibus  adhuc  gaudeo. 
Fidei  addictus  sum  ev angelicae. 

Primum  adii  gymnasium  Berolinense  Fridericianum- Wer- 
derianum,  deinde  Halis  Scholam  Latinam  et  civicum  gymnasium 
auspiciis  florens  ili.  Nasemann.  Unde  testimonium  maturitatis 
adeptus  philologiae  studiis  me  dedi.  Docuerunt  me  per  octies 
sex  menses  viri  ili.  Friburgi:  Hense  B.  Schmidt;  Halis  Sa- 
xonum:  Dittenberger  Duemmler  Eck  Gosche  Haym 
Heydemann  Hiller  Keil  Kirchhoff  Joh.  Schmidt  Tliiele 
Zacher;  Berolini:  Mommsen  A.  Kirchhoff  Robert  Curtius 
Grimm  Leonhard.  Quibus  omnibus  optime  de  me  meritis 
gratias  maximas  habeo  et  semper  habebo. 


Sententiae  controversae. 


i. 

Thucyd.  I.  12.  Herwerdeni  trsQag  pro  r ag  scribendum  est. 

II. 

Tacit.  A.  14?  7  lego  „quos  statim  acciverat,  incertum, 
expertes  rei  gnarosne.“ 

III. 

Mucio  Cordo,  qui  Porsennam  interficere  conatus  est,  non 
prius  quam  post  Scaevolarum  obitum  illud  „Scaevola“  nomen 
inditum  est. 

IV. 

Evocati  fuerunt  milites  ex  cohortibus  praetoriis  et  urba¬ 
nis,  qui  solita  stipendia  iam  peregerant,  proximi  dignitati 
centurionum. 

V. 

Juvenis  inter  Parthenonis  figuras  partis  orientalis  „Her- 
cules“  habendus  est. 

